38 Guurada Ururkii Dhaqdhaqaaqa Waddaniga Soomaaliyeed (SNM)” Qaybtii 2-Aad. | Caroog News\n38 Guurada Ururkii Dhaqdhaqaaqa Waddaniga Soomaaliyeed (SNM)” Qaybtii 2-Aad.\n38 Guurada Aasaaskii Ururkii Dhaqdhaqaaqa Waddaniga Soomaaliyeed (SNM)\nHoggaankii SNM ee Itoobiya tegey oo awel ba ay u guntanaayeen gocashooyin iyo hibasho ka soo jeedda habkii is raaca Soomaalida ee labadii gobol ee 1960 ee degdegga iyo jibadda ku salaysnaa iyo natiijooyinkii ka soo baxay, ayaa hadimo kale u arkay salfudayd iyo hubsiino la’aan kale oo ay maanta na mar kale cid kula midoobaan sida SSDF oo markaas taas ka quuddarraynaysey!. Arrinta midnimada laba jabhadood ee mucaaridka ah waxa uu hoggaankii SNM mar kasta ka qabey kalsooni-darro lahayd lifaaqyo qabali ah.\nHoggaankii SSDF oo kaashanaya Itoobiya iyo Libya iyo qolyihii kale ee gacansaarka la lahaa ee Koonfurtii Yaman iyo Cuba, waxa uu geed dheer iyo mid gaaban ba u fuulay in kooxdan yar ee cusub aan faran kale iyo saldhigyo loo oggolaan, kuna soo biiraan oo hoos yimaaddaan hoggaankiisa.\nHal-adayg uu muujiyey hoggaankii kooxda SNM iyo saraakiil badan oo hoggaankaas taageersan oo gudaha ka soo tallowday iyo Jebintii Xabsiga Mandheera oo la haystayaal siyaasadeed ku jireen oo laga soo daayey ayaa kor u qaadday sumcaddii iyo aqoonsi siyaasadeed oo kooxda SNM Itoobiya ka helaan, taas oo jebisay xummaddii iyo hungurigii hoggaanka SSDF, horseedday na sii kala fogaansho iyo shaki labada hoggaan ka sii dhex hanaqaada oo waayaha halganka iyo labada jabhadood la sii guurguura oo raaca.\nWaxa kale oo midnimada jabhadaha sii fogeeyey ku dhegganaantii hoggaaminta SSDF ee Cabdillaahi Yuusuf Axmed, AHN, taas oo oo xitaa SSDF dhexdeeda ka abuurtay fadqalallo iyo iska horimaadyo rag magac lahaa galaafatay.\nSNM iyo Kala Duwanaantii Afkaareed\nUrurkii Dhaqdhaqaaqa Waddaniga Soomaaliyeed ee SNM waxa uu ahaa urur halgameed shacbi oo dib u xorayneed. Waxa ururkaasi marxaladihii uu soo maray kulmiyey oo isugu yimi dad kala duwan oo afkaaro kala duwanna kala walwaalayey oo xambaarsanaa.\nArrinta goosiga ama la soo noqoshada Somaliland ee Gobolladii Waqooyi fikir ahaan mar wal ba oollimaad waxa uu ku lahaa ururka dhexdiisa. Hase yeeshee wixii 1988 iyo guda-galkii iyo burburkii weynaa ka horreeyey waxa afkaartaas aaminsanaa inta ugu yar dadkii SNM ka midka ahaa, mararka qaarna waxa ay ahayd ba afkaar shiiqday oo cidi ba kama wada hadli jirin. Taasi in ay jirto (goosashadu) la yaab ma lahayn oo 1961 waxa soo if baxay dareen goosasho markii koox saraakiil ahi u hollatay in ay jaraan gobolladaas oo midowgii dib uga noqdaan.\nDadka qubanaha ah ee SNM isugu yimi badankoodu waxa ay afkaar ahaan rumaysnaayeen in aan waddanka la kala jarin, hase yeeshee waxa loo badnaa oo la aaminsanaa in wax laga beddello oo dib loogu noqdo qaabkii degdegga iyo jibbada ku salaysnaa ee midnimada labada gobol u dhacday 1960.\nHab federaal ah in midowga labada gobol lagu saleeyo fikir ah ayaa maskaxda inta badan ka guuxaysey, walow ay jireen kooxo xitaa aan federaalka ba la dhacsanayn oo lahaa taliska ha la tuuro, caddaaladda iyo maamul wanaaggana ha la sugo uun.\nIntaas iyo afkaaraha arrintaas ee dadka dhex yaalley marka laga yimaaddo ee loo kaco dhanka mabaadidii guud iyo barnaamijkii siyaasadda ee SNM waxa kuu soo baxaya sawir kale oo afkaarahaas macnaynaya. Qodobka 6-aad ee distoorkii SNM u dhignaa waxa uu qorayey: “Dhaqdhaqaaqa Waddaniga Soomaaliyeed wuxuu aaminsan yahay in la xoreeyo Soomaaliya oo idil, lana ilaaliyo midnimadeeda”. Soomaaliya waxa halkan looga jeedaa labadii gobol ee midoobey 1-dii Julaay 1960.\nWaxa kale oo arrinta hoosta ka sii xarriiqaya in SNM saldhigyo ku lahayd jiidaha xuduudda ku teedsan ee ku foorora gobollada Hiiraan, Gedo, Bay iyo Bakool. Laga bilaabo 1984 waxa guddiyada fulinta iyo golaha dhexe ee SNM ka mid noqday xubno tiro badan oo Reer Koonfureed ah. Waxa hormood u ahaa xubnahaas Cali Maxamed Cosoble (Wardhiigley) oo AHN ahaa siyaasi caan ahaa oo reer Muqdisho ahaa, noqdayna guddoomiye ku xigeenkii SNM xilligii guddoomiyennimada uu qabtay Axmed Maxamed Siilaanyo. Cali Hagarrey, Cabdinaasir Sh. Cali, AHN, Cabdi Karuur, AHN, Khaliif Axmed, AHN. Col Gorgor, Maxamed Duqow iyo Sheekh Yarow ayaa ka mid ahaa ragga kale ee miisaanka lahaa ee Reer Koonfureedka ahaa ee maamulayey saldhigyadii Mustaxiil, Doolow, Buur Aaminow iyo Suufti.


WARBIXIN: Maxay tahay sababta uu Lionel Messi Koob ula qaadi la’yahay qarankiisa Argentina? – Gool FM\nWARBIXIN: Maxay tahay sababta uu Lionel Messi Koob ula qaadi la’yahay qarankiisa Argentina?\nHaaruun July 4, 2019\n(Buenos Aires) 04 Luulyo 2019. Dabcan shaki kama taagna in Lionel Messi yahay xiddig caalami ah, balse waxa aynu warbixintan ku eegi doonnaa, maxaa ku dhaca Messi marka uu joogo xulka qarankiisa Argentina, ka fariisashadiisii ciyaaraha caalamiga ah iyo dib u soo celintiisii ka hor koobkii adduunka ee 2018.\nPele iyo Maradona waxa ay ka aaminsan yihiin Messi, sirta ka dambeysa guulaha uu Barcelona la gaaro iyo xogo kale oo adan horay kaga ogeyn Lionel Messi iyo dhibatada ka haysata qarankiisa, maadaama xulkiisa laga reebay Copa America 2019?.\nLionel Messi mucjisada kubadda cagta caalamka waxa uu kula guuleystay kooxdiisa Barcelona in ka badan 32 koob, balse mid kaliya oo aan heer sare ahayn ayuu u qaaday Waddankiisa Argentina, Messi waa mid ku jira xaalad jahwareer ah marka uu u ciyaarayo xulkiisa qaranka Argentina xitaa isaga oo ay hareero joogaan xiddigo badan oo cajiib ah.\nWarbixintan oo aad u dheer laguna faafaahinayo sababta uu mar waliba Lionel Messi koob weyn ula qaadi la’yahay qarankiisa Argentina waxaa eegaya Wariyeheennada Shaafici Maxamuud Nuur Shaafinho ee ka daawo muuqaalka hoose.\nRASMI: Jadwalka kulamada furitaanka horyaalka La Liga xilli ciyaareedka cusub ee 2019-2020 oo la shaaciyey – Yey ku bilaabanayaan Barcelona iyo Real Madrid?\nRASMI: Xilliga la ciyaari doonto labada lug ee horyaalka kulamada Madrid Derby ee Kooxaha Real Madrid iyo Atletico Madrid oo la shaaciyey


yankee candle macintosh apple tart wax potpurri burner review.MOV • Summary networks\nyankee candle macintosh apple tart wax potpurri burner review.MOV\nyankee candle macintosh apple tart wax potpurri burner review 1) Did you get this product for free by the company, or did you buy it yourself? I bought it myself.\n← les parents peuvent maintenant garder un œil sur leurs enfants\n[Hindi] How to do DoS & DDoS Attacks Easily | →\nseptembre 15, 2020 Mourad ELGORMA\t7\navril 14, 2020 Mourad ELGORMA\t19\njuillet 21, 2020 Mourad ELGORMA\t0


Cristiano Ronaldo oo gaaray Magaalada Manchester… (Goorma ayuu kulankiisa koowaad u safan karaa Kooxdiisa Man United?) – Gool FM\nCristiano Ronaldo oo gaaray Magaalada Manchester… (Goorma ayuu kulankiisa koowaad u safan karaa Kooxdiisa Man United?)\nAhmed Nur September 4, 2021\n(Manchester) 04 Sebt 2021. Cristiano Ronaldo ayaa gaaray Magaalada Manchester ee dalka England, si uu ugu biiro Kooxda Manchester United oo uu u dhammaystiro ka soo dhaqaaqistiisa Juventus.\nWeeraryahankan oo ka mid ah kuwa ugu fiican Adduunka ayaa ka ciyaari doona markale garoonka Old Trafford kaddib markii uu dib ugu soo laabtay Manchester United, isla markaana uu naadiga reer Talyaani uga soo dhaqaaqay 19.8 Milyan oo gini.\nRonaldo ayaa ka deggay garoonka Diyaaradaha Magaalada Manchester Jimcihii, Kooxda ayaana rajaynaysa inuu safashadiisii ugu horreeyey u sameeyo soo laabashadiisa kaddib kulanka ay garoonkooda ku soo dhoweynayaan Newcastle 11-ka bishaan September.\nWaxa uu Ronaldo ka soo laabtay waajibaadka xulkiisa qaranka Portugal, isagoo labo gool oo uu dhammaadkii ciyaarta u dhaliyey 2-1 guul ah ay kaga qaateen Ireland, waxaana uu CR7 goolashaas kala dhaliyey 89-daqiiqo iyo 96-daqiiqo, kulankaasoo dhacay Arbacadii qeybna ka ahaa isreeb-reebka Koobka Adduunka.\nLabadaas goo loo uu dhaliyey Ronaldo ayuu kaga sare maray Ali Daei oo heystay rikoorka ninka ugu goolasha badan kulammada heerka caalami taariikhda, inkastoo uu 36-sano jir yahay haddana CR7 waxa uu qarankiisa u dhaliyey 111-gool, halka Ali Daei uu lahaa 109- gool.\nSi kastaba ha noqotee, kaarkii jaallaha ahaa ee uu ku qaatay garoonka Estadio Algarve ayaa ka dhigtay inuu seegi doono kulanka ku soo aaddan xulkiisa, iyadoo macallinka qarankiisa ee Fernando Santos uu u ogolaaday inuu tago oo uu fasax siiyey.\nRonaldo xiddigii ay isku kooxda ahaan jireen oo hadda ah Agaasimaha farsamada Red Devils ee Darren Fletcher ayaa Weeraryahanka ku soo dhoweeyey qeybta qaaska ah ee garoonka diyaaradaha Manchester.\nSaxiixan cusub ayaa xiddigaha Kooxdiisa kula biiri doona todobaadkan tababarka, waxaana uu iska soo xaadirin doonaa xerada tababarka Carrington, iskuna diyaarinaya inuu ka hoos ciyaaro Macallin Ole Gunnar Solskjaer, kaasoo ay iska garab ciyaareen intii lagu guda jiray waqtigii hore ee Ronaldo uu ku qaatay Man Utd intii u dhexeysay 2003 illaa 2009.\nRASMI: Kooxda Manchester City oo shaacisay 25-ka ciyaaryahan ee uga qeyb-galaya Champions League… (Jack Grealish & Romeo Lavia oo ku jira)


MAQAAL: Waxii Kasoo Kordha Warkan Kala Soco Allgalgaduud Media | Wararka Jubbaland\nMAQAAL: Waxii Kasoo Kordha Warkan Kala Soco Allgalgaduud Media\nMar 16, 2016 - jawaab\nWaxaan qormadan kaga hadli doonaa haddii uu Rabbi idmo asbaabihii keenay burburkii ku dhacay Dowladdeenii xoogga badneyd iyo waliba dagaalkii sokeeye ee xigay. Arintan ayaa igu dhalatay ka dib markii aan arkay in lagu mashquulsan yahay ka hadalka waxyaabo aan macno lahayn sida 4.5, federalism, doorashada 2016 iyo waliba la dagaalanka waxa loogu yeero argagaxisada, halkii ay ahayd in laga hadlo asbaabtii keenay dhibaatadan sii baahaysa.\nMa jiro dunidan dal burburay oo aan dadkiisu ka hadal asbaabihii keenay burburka dalkooda. Waayo marka laga hadlo arintaasi waxa ay keenaysaa in marka hore la fahmo wixii keenay burburka iyo waliba ciddii ka danbaysay. Waxa ay sidoo kale keenaysaa in xal loo radiyo dhibaatadii dhacday, Laakiin taasi waxa ay dhacaysaa marka ay dadku yihiin dad soojeeda oo uu caqligoodu shaqaynayo.\nQeybta hore ee qormadan, Ayaa waxa aan kaga hadli doonnaa haddii uu Rabbi idmo asbaabihii keenay burburka dowladnimo, iyo waliba dagaalkii sokeeye ee xigay. Halka qeybta danbe ee qormadana aan kaga hadli doono waxa xal u noqon kara dhibaatada Soomaaliya, Anigoo waliba dhinacyo badan wax ka eegayo, Si looga baxo mishkiladdan dabadheeraatay ee halista ku ah jiritaanka Dalkeenna iyo Dadkiisa.\nMaadaama aan ahay muwaadin Soomaaliyeed oo xog-ogaal u ah xaaladda Dalka, Dadka iyo waliba wixii dhacay. Markan muddo baarayey asbaabihii keenay dhibaatadan, Waxaa runtii ii soo baxday dhowr arimood oo aan isleeyahay waxa ay sabab u ahaayeen wixii dhacay. Waxa ayna arimahaasi kala yihiin kuwa soo socda :-\n1-U hogaansan la’aan awaamiirtii Alle: Qodobkan, ayaa waxa uu keenay wixii ka dhacay Dalka, Waayo waxaa laga tagay u hogaasanaantii Alle. Tusaale ahaan, waxa ay ahayd markii la qaatay xuriyaddii, in la dhaqangeliyo ku dhaqanka diinta, oo runtii ah waajib saaran bulsho kasta oo Muslim ah, Laakiin nasiibdarro waxaa dhacay, in la qaatay qawaaniin laga soo minguuriyey dalal shisheeye sida Soofiyeetka oo kale.\n2-Dulmi baahay: Sababkani, ayaa waxa uu isagana keenay musiibadii dhacday. Tusaale ahaan, Waxaa gacanta la iskaqaban waayey dulmigii ka dhex jiray Bulshada iyo waliba Dowladdihii dalka soomaray. Waxaa la isku adeegsaday wax kasta oo la heli karay. Waxaa sidoo kale la isku dulmiyey magacii dowladnimo ilaa la gaaray heer dadka la iska dilo, la iska xiro bilaa danbi sida haatanba ka taagan meelo badan oo Soomaaliya ah.\n3-Cadaaladdarro: Waxaa baahday cadaaladdarradii ilaa ay soo baxday bulsho kala heer ah, halka ay wax caadi ah iska noqotay ku takrifalka wixii ka dhaxeeyey Umadda. Waxa ay taladii u gacangashay shaqsiyaad iyo kuwa ku hareeraysan. Waxaa la samaystay maxkamado military oo dadka lagu aamusiiyo, sida haatanba ka taagan meelo badan oo Soomaaliya ah (ninka Aniga iyo Kooxdeyda ka ka soo horjeeda waa Shabab iyo argagaxiso)\n4-Ku tagrifal awoodeed: Sababkani ayaa waxaa uu isagana keenay dhibaatadii ka dhacday Dalkeenna, Waayo waxaa si khaldan loo isticmaalay awooddi dowladnimo. Waxaa la diiday waxa alaale iyo wixii talo ahaa ee la soo jeediyey. Waxaa lagu dhagay xukunkii, iyadoo dhinaca kalena si khaldan loo isticmaalayo dhaqaalihii ka dhaxeeyey Umadda sida haatanba ka taagan meelo badan oo Soomaaliya oo ay ku jirto Villa Soomaaliya.\nWaxaa la diiday in dalka lagu dhaqo rabitaanka Umadda Soomaaliyeed, sida haatanba ka taagan magaalooyinka Hargeysa, Garoowe, Cadaado, Muqdisho, Baydhabo iyo waliba Kismaayo, Kuwaasi oo lagu dhaqayo rabitaanka Beesha Caalamka iyo waliba dowladaha Dariska ah sida Itoobiya oo kale. Balse waxa ay su’aali ka taagan tahay in dal lagu maamuli karo rabitaanka dad shisheeye.\n4-Musuq-maasuq baahay: Qodobkan, ayaa isagana kaalin weyn ka qaatay burburkii ku dhacay Dowladdeennii xoogga badneyd. Bal ka warama marka uu musuq-maasuqu wax caadi ah ka ag noqdo dadkii gacanta ku hayey taladii Dalka, gaar ahaan xafiisyadii Dowladda? Dowladse ma jiraysaa marka uu cudurkaasi ku faafo hay’ado dowladeed ? Abadan.\n5-Fisqi iyo Qabyaalad farabaxsatay: Labadan sababood ayaa iyagana kaalin weyn ku lahaa dhibaatadii dhacday. Bal ka warama marka uu fisqi ku dhexfaafo bulsho Muslim ah oo waliba kuwa ugu darani ay yihiin kiwii talada hayey. Markaad la sheekaysato dadkii qeybta ka ahaa Dowladihii dalka soo maray, Waxa ay runtii kuu sheegayaan wax aad la yaabto oo dhinaca fisqiga ah. Ma jirtaa musiibo ka weyn marka uu wasiir noqdo midka laga barto dhaqan-xumida ?\nDhanka qabyaaladda, iyada ka sheekeyn ma leh, waayo waxa ay ahayd middii lagu cabirayey wax kasta oo saamaynayeynolosheenna, haddii ay ahaan lahayd siyaasad, waxbarasho, dhaqaale iyo waliba guur. Waxa ay sidoo kale qabyaaladdu noqotay albaabkii ay dalka ka soo galeen cadowgii (itoobiya iyo Kenya) Umadda iyo waliba kuwii u shaqeynayey ee ay ka mid ahaayeen Jabhadihii SSDF, SNM, SPM, USC, SDM iyo waliba kuwii Iyaga ka danbeeyey ee ay ka mid tahay kooxda (ilmo gabre) maanta horboodeysa Soomaaliya.\nArimahan aan soo sheegay iyo kuwa kale oo lagu darayba, ayaa keenay burburkii ku dhacay Dowladdeenna iyo waliba dagaalkii sokeeye ee xigay. Waxa ay sidoo kale arimahani yihiin kuwa maanta hortaagan nabad iyo dowladnimo ka dhalata Soomaaliya, balse aad mooddo in laga warwareegayo xal u raadintooda ujeeddo kastaaba ha laga lahaadee.\nHaddii la doonayo in xal loo helo arimaha Soomaaliya, waa in marka hore la baaraa wixii keenay dhibaatada iyo waliba ciddii ka danbeysay. Waa in la baaraa wixii ku dhaliyey walaalaheenna reer Waqooyi in ay hubka qaataan. Waa in sidoo kale iyagana la baaraa sababta ay u socdaan dagaaladan sokeeye ee maanta ka socda Dalkeenna ee ay qeybta ka yihiin dhalinyaradan wadaada ah. Ma iyagaa gardaran mise waa laga gardaran yahay ?\nAnigu, Waxaan qabaa in la joogo xilligii lagu soo dhawaan lahaa dhibaatada ka taagan Dalkeenna, oo la iskadaayo warwareegga iyo sheeko-baralayda (federaal. 4.5, doorasho 2016 iyo la dagalankan waxa loogu yeero argagaxisada) meelahan lala wareegayo. Waxaan sidoo kale qabaa in arinta Soomaaliya ay noqoto mid local (maxali) ah si xalkeedu uu u noqda xal local ah. Of course, kama dhigi katid dhibaatadaada mid caalami ah, waayo taasi waxa ay xalka ka dhigeysaa mid caalami ah waa haddaad caqli leedahay.\nMar haddaannu soo sheegnay asbaabihii keenay burburkii ku dhacay Dowladdeenni xoogga badneyd iyo waliba dagaalkii sokeeye ee xigay, Hadaba maxaa xal noqon kara ? Anigu, Waxa ay ila tahay runtii in marka hore la baaro asbaabihii keenay dhibaatada, ka dibna loo raadiyo xal ku habboon sida ay dadyowga kaleba sameeyaan.\nGaba gabadii iyo gunaanudkii, Waxaan soo jeedinayaa talooyin dhowr ah oo aan isleeyahay, Waxa ay xal u noqon karaan waxyaabihii keenay burburka. Waxa ay sidoo kale xal u noqon karaan dhibaatada maanta taagan ee qeybta ka leeyhiin dalalka Itoobiya iyo Kenya oo ah kuwa maanta hortaagan nabad iyo dowladnimo ka dhalata Soomaaliya. Waxa ay talooyinkaasi kala yihiin kuwa soo socda:-\n1- In Alle loo towbad keenno wadar iyo waaxid, Islamarkaana la is-cafiyo.\n2-la dhiso guddi heer qaran ah oo soobaara asbaabihii keenay burburka iyo dagaalkii sokeeye.\n3-In la fuliyo wax alaale iyo wixii uu guddigaasi ku taliyo.\n4-In wadahadal iyo dib-u-heshiisiin saldhig looga dhigo xal u raadinta Soomaaliya maadaama la kala adkaan wayey.\n5- In Warbaahintu ay qabato waxa af ingiriiska lagu yiraahdo town hall meeting oo looga hadlo wixii dhacay.\nCodsi: Waxaan ka codsanayaa dadweynaha Soomaaliyeed in ay ila wadaagaan aragtidooda ku aadan qormadan iyo wixi aan kaga hadlayba. Sow lama joogo xilligii lagu soo dhawaan lahaaa dhibaatada iyo xal u raadinteeda sida ay dadyowga kaleba sameeyaan mise wuxu teenna waa MASHRUUC.


Paris: Socod lagu Taageerayo dadkii Dhintay\nDad kor u dhaafaya 700 oo kun oo qof ayaa Sabtidii shalay iyaga oo aamusan socod ku maray magaalooyin ka mid ah dadlka Faransiiska. Dadkan ayaa taageero weyn u muujinayey 17kii dhibane ee lagu dilay weeraro argagixiso oo dalkaas ka dhacay in ka badan nus qarni.\nMalaayiin kale oo ay ku jiraan hogaamiyeyaal caalamka ka socda ayaa la filayaa inay Axadda maanta ah ay socod ku maraan magaalada Paris. Waana taageero aan horay loo arag oo loo muujinayo dhibanayaashii weeraradii magaaladaas.\nRW-ha Britain David Cameron, RW-ha Jarmalka, Angela Merkel, ka Israel Benjamin Natenyahu, madaxweynaha Falastiin Maxmuud Cabbaas, iyo boqorka Urdun, ayaa u ballansan inay ka qeyb galaan socodkaas.\nRW-ha Faransiiska Manuel Valls oo hadlay Sabtidii shalay ayaa u sheegay dad ku baroor diiqayey dukaankii weerarka lagu qaaday oo dadka yuhuudda ahi ka adeegtaan, isaga oo yiri: “Shaki kama qabo in malaayiin muwaadiniin ahi ay soo baxayaan si u muujiyaan jaceylka ay xorriyadda u qabaan”. Waxa uu intaas ku daray “Faransiiska oo bilaa Yuhuud ahi in aanu Faransiis noqoneynin.”


Xisbiyada Qaranku Waxay Leeyihiin Qaanuuniyad Sharci, Ee Yaan Sifo Khaldan Loogu Xad-gudbin! | WAJAALE NEWS\nXisbiyada Qaranku Waxay Leeyihiin Qaanuuniyad Sharci, Ee Yaan Sifo Khaldan Loogu Xad-gudbin!\nAugust 4, 2019 - Written by Editor:


Midawga Yurub Oo Joojiyay Socdaalka Maraykanka Iyo Shiinaha – Heemaal News Network\nWHO Oo ka Digtay Dib U Furista Duullimaadyada Somaliya.\nXildhibanada Golaha Shacabka Oo Laga Qanciyay Tacdi ay kala Kulmaan Garoonka Diyaaradaha Muqdisho.\nMadaxwayne Deni Oo Maanta Daahfuray Imtixaanka Shahaadiga ah Ee Puntland.\nBorama:-Dhalinyaro Dhabarka lasoo Taabtay Oo Eedeymo ka Difaacay Wasiir Saajinka Ganacsiga Somaliland.\nDowladda Ruushka Oo Dib U Furaya Safaaradii Uu ku Lahaa Liibiya\nSacuudiga Oo Somaliland Dib Ugu soo Celiyay Xoolo Laga Dhoofiyay Berbera\nXisbiga Wadani Oo Si Adag Uga Jawaabay Hadalkii Wasiirka Xanaanada Xoolaha\nSomaliland Oo Ku Gacan Saydhay Qoraal Ka Soo Baxay Safaarada Shiinaha Ee Somaliya.\nDawlada Somaliya Oo Hawada ka Celisay Diyaarad kusoo Wajahnayd Hargaysa.\nMadaxweynaha Somaliland Oo Dhabmaal U Diray Dowlada Mareykanka.\nMidawga Yurub Oo Joojiyay Socdaalka Maraykanka Iyo Shiinaha\nMidowga Yurub ayaa shaaca ka qaaday 14 dal oo muwadiniintooda loo arko inay badqabaaan kuwaas oo loo ogolaan doono inay qaaradaas booqdan wixii ka bilawdo kowda luulyo, iyadoo uu jiro cudurka coronavirus. Maraykanka ,Brazil, iyo shiinaha ayaa ka mid ah dalalka laga mamnuucay inay booqdan yurub.\nDalalka la ogolaaday waxaa kamid ah Australia, Canada, Japan, Morocco iyo kuuriyadda koonfureed.\nMidowga Yurub waxaa uu sheegay inay diyaar u yihiin in Shiinaha ay ku daraan liiska haddii shiinaha ay heshiis kaas la mid ah ay u ogolaadan dadka Yurub, diblumaasiyiinta ayaa sidaasi sheegay.\nWaxaa xuduudaha la isugu furay muwadiniinta yurub ku nool ee safarada isaga dhex gooshaya, waxaase si gooni ah loola macaamila muwadiniinta UK kadib markii dalkaasi ka baxay yurub.\nLiiska wadamada badqaba ayaa la filaya in dib u habeyn lagu sameeyo sida dalalka Algeria, Australia, Canada, Georgia, Japan, Montenegro, Morocco, New Zealand, Rwanda, Serbia, Kuuriyada koonfureed, Thailand, Tunisia iyo Uruguay.\nDawlada uk ayaa ku jirta wada xaajood ku aadan waxaa loogu yeedhay” buundooyinka hawada”oo ay la leedahay waddamo ka tirsan midawga yurub , si aan Fayraska Corona u horjoogsan fasaxa xagaaga oo ah ka ugu mashquulsan yurub isla markaana ay malaayin qof ka helaan shaqo.\nMidawga Yurub ayaa isku dubaridaya hab raaca lagu mareeeynayo nidaamkan oo lagu go’aaminayo waddamada fayqaba iyo kuwa aan fayaqabin. Salaasadan ayaa la filayaa go’aanka.55% waddamada yurub ayaa saxeexay liiska oo matala 65% dadka midawga ku nool iyadoo ay jirto kala qaybsanaan waddamada qaar ayaa qaba Spain in la xoojiyo dalxiiska oo haddan raba inay digtoonaadaan waayo Covid 19 ayaa aad u sameeyey, iyo waddamada Giriiga iyo Portugal oo iyagu ku tiirsan dalxiiska lakiin aan cabsi Weyn ka qabin fayraska.\nSheekhul Baladka Guud Ee Gobolka Awdal Oo Ka Hadlay Toddobaadka Xoriyadda Soomaalida\nFarmaajo Oo Hambalyeeyey Baale


Farmaajo Oo Sheegay In Uu Diyaar U Yahay Doorasho Loo Dhan Yahay, Xilli Muran Kajiro Muddo Kordhinta – Great Banaadir\nMadaxweynaha Muddo Xileedkiisa Dhamaaday ee Maxamed Cabdullaahi Farmaajo ayaa sheegay in uu diyaar u yahay in la qabto Doorasho loo dhan yahay Xilli 12-kii Bishaan ay Golaha Shacabka Muddo Kordhin u sameeyeen.\nFarmaajo oo Booqasho ku tegay Dalka Jamhuuriyadda Demoqaraadiga Koongo ayaa ka codsaday Madaxweynaha Dalkaas ahna Gudoomiyaha Midowga Afrika in uu fududeeyo kor-joogtana ka noqdo Wadahadal la isugu keeno Dhinacyada Soomaalida.\nDhinaca kale, Wasaaradda Arrimaha Dibadda Soomaaliya ayaa si rasmi ah u shaacisay in Madaxweyne Farmaajo uu diyar u yahay Qabsoomida Doorasho loo dhan yahay, sidoo kalena ay soo dhaweeynayaan inuu Kaalin ka qaato Fududeynta Hanaan Soomaali ay hoggaamineyso.\n“Dowladda federaalka ayada oo tixgelineysa dadaallada Soomaaliya ay ku qabaneyso doorashooyin loo dhan yahay, nabdoon oo waqtigooda ku dhaca, dowladdeyda waxay soo dhoweeneysaa in Midowga Afrika uu kaalin ka qaato fududeynta hanaan Soomaali ay hoggaamineyo, Soomaali-na ay leeyihiin oo hoggaamin kara wada-hadallo,” ayaa lagu yiri Qoraalka Wasaaradda.\nWasiirka Wasaaradda Arrimaha Dibadda Soomaaliya Maxamed Cabdirisaaq Maxamuud ayaa sheegay in Dowladda Soomaaliya Aysan Ka Tanaasulin Xeerkii Jiheynta Doorashooyinka Soomaaliya, balse ay diyaar u yihiin inay dhacdo Doorasho loo dhan yahay, taas oo aan la ogeyn sida ay isku qaban karto.\nHadalkan kasoo yeeray Madaxweynaha Muddo Xileedkiisa Dhamaaday ee Maxamed Cabdullaahi Farmaajo ayaa waxaa uu kusoo aadayaa Xilli Saamileyda Dalka iyo Beesha Caalamka ay Kasoo Horjesteen Muddo Kordhintii loo sameeyay Hay’adaha kala duwan ee Dowladda.


Shirkan oo looga hadlayey Xeerarka hirgelinta Halgabka iyo Liltirka shaqaalahaha dawladda Puntland ayaa maanta ka furmay magaalada Nairobi ee waddanka Kenya.\nShirka ayaa diiradda lagu saarayey sidii loo hirgelin lahaa sanduuqa Hawlgabka shaqaalaha (Pension Fund)oo ay iska kaashan doonaan dawladda Puntland iyo Baanka Adduunka. Maadaama ay lagama maarmaan noqotay in ay xuquuq yeeshaan shaqaalaha muddada dheer usoo shaqaynayey dawladda xilliga ay hawl-gabaan.\nSidoo kale waxaa looga hadlay Liltirka shaqaalaha (Pay and Grading) taasoo looga gol-leeyahay in tayada aqooneed iyo xirfadeed ee shaqaalaha ay ku kala qiimaysnaadaan xuquuqohooda shaqo si kor loogu qaado tayada Shaqaalaha dawladda.\nShirka ayaa waxaa kasoo qayb galay Masuuliyiin ka socotey Madaxtooyada, Wasaaradda shaqada iyo shaqaalaha, Wasaaradda Maaliyadda, Hay’adda shaqaalaha Rayidka ah iyo Mashuuraca Tayaynta Hay’adaha dawladda ee CIP.


Guddiga Qaban-qaabada Xuska 18-ka Meey Oo Laba U Kala-qaadaya Gaardiska Ciidammada Iyo Khudbadda Madaxweynaha | Himilo Media Group\nGuddiga Qaban-qaabada Xuska 18-ka Meey Oo Laba U Kala-qaadaya Gaardiska Ciidammada Iyo Khudbadda Madaxweynaha\nHargeysa, 9 Meey, 2018 (Himilo) – Guddiga qaban-qaabada Munaasibadda heer qaran ee 18-ka Meey, ayaa mar kale faah-faahin dheeraad ah ka bixiyey halka ay hawluhu u marayaan, abaabulka ay ku jiraan iyo qorsheyaasha loo asteeyey in loogu dabbaal-deggo munaasibadda la wada sugayo ee 18-ka Bisha May oo munaasibadda bisha barakaysan ee Ramadaan darteed sannadkan dabbaal-deggeeda loo soo raray maalinta ay bisha May tahay 15, waxayna ka jawaabeen eedaymo uu Xisbiga mucaaridka ah ee WADDANI ku dhaliilay wax ka beddelidda Maalinta ay dhacayso Xuska 18-ka Meey.\nGuddigan oo Maanta Madaxtooyada kula hadlay Warbaahinta, ayaa ugu horrayn bulshada u faah-faahiyey qaabka ay guddiga ahaan isla garteen in loo xuso munaasibadda Qaran ee 18-ka May oo bisha barakaysan ee Ramadaan darteed hore loo soo dhigay.\nUgu horrayn, Wasiirka Shaqo-gelinta, Qoyska iyo arrimaha Bulshada Marwo Hinda Jaamac Xirsi, oo halkaa ka hadashay ayaa tidhi “Guddi ahaan waxa aanu go’aansannay inaanu dabbaal-deggii 18-ka May u soo rarno 15-ka May, maaddaama oo ay dadku sooman yihiin oo ay bishu tahay ayaamihii ugu horraysay, sidaas darteed annaga oo u tudhayna dhammaanba bulshada noocyadeeda kala duwan, waxa aanu go’aansannay in 15-ka May ay noqoto munaasibadda salaanta iyo maritaanka ciidamada qaranka iyo bulshada inteeda kala duwan, halka ay 18-ka May habeennimadeeduna ka noqon doonto xafladdii khudbadaha iyo casho-sharaf loogu talo-galay in bulshada loogu sameeyo Madaxtooyada.”\nWasiirka gaashaandhigga Jamhuuriyadda Somaliland, Mudane Ciise Axmed Yuusuf, ayaa isaguna shaaciyey in maalinnimada 18-ka May hawlo badan oo khayri ah la qaban doono, maaddaama oo ay bil cibaado tahay, isla-markaana dadka jilicsan ee bulshada kamidka ah laga farxin doono.\nMadaxweyne-ku-xigeenka Jamhuuriyadda Somaliland, Mudane Cabdiraxmaan Cabdilaahi Ismaaciil (Saylici) oo ah Guddoomiyaha Guddigaasi, ayaa bulshada reer Somaliland ugu baaqay inay si midaysan ugu soo baxaan munaasibadda 18-ka oo dabbaaldeggeeda loo soo raray 15-ka bisha May, waxaanu Madaxweyne ku-xigeenku ka jawaabay eedaymo Guddigiisa uga yimid Xisbiga WADDANI, waxaanu yidhi “Faral Ilaahay dejiyey baa la oggol yahay in hore loo soo dhigo haddii duruufi timaaddo, ka aynu innagu dejisannayna duruuf awgeed haddii aynu soo qaddimanno wax inoo diidayaa ma jirto, intii Somaliland jirtey inay bisha Ramadaan markii ugu horraysay kusoo beegantay bisha Soon ayaa keentay isbeddelka, xisbiyada mucaaridkana inay mucaariddoodu noqoto mid wax dhista, ayaa looga baahan yahay, mid dalka kala qaybisa oo ummadda kala firdhisa waqtigeedii ma joogno, doorasho iyo inaynu wax kala jiidanno waqtigeedii wuu soo dhammaaday.”\nMadaxweyne-ku-xigeenku waxa uu caddeeyey inay xukuumad ahaan ka go’an tahay inay qaadaan tallaabo kasta oo lagu xoojinayo midnimada iyo wada-jirka bulshada reer Somaliland “Xukuumad ahaan marwalba inaanu ummaddii doorashadu kala qaybisay midayno diyaar baanu u nahay, laakiin walaalahayaga mucaaridka ah oo waliba xisbiga WADDANI kow ka yahay inay weli ka shaqeeyaan inay ummaddu sii kala qaybsanaanto oo ay weliba 18-ka May wax ka dayaan runtii waa wax afkooda ku xun, Cabdiraxmaan Cirro-na waxaan leeyahay hadduu 18-ka May jecel yahay waxa laga arki lahaa fagaareyaasha 18-ka May, aniguna hal maalin baan garanayaa isaga oo 18-ka May ka qaybgalay muddadii KULMIYE xilka hayey, markay laba cisho ka hadhsan tahay ayuuna inta badan bixi jirey, umadda reer Somaliland waxaan ugu baaqayaa inay maanta gacmaha is qabsadaan oo ay dareenkooda si midaysan u muujiyaan,” ayuu yidhi, Madaxweyne ku-xigeenka Somaliland Md. Saylici


Olole loogu jiro sidii waddooyinka dalka Uganda looga baddali lahaa magacyada xiriirka laleh guumaystihii - Tilmaan Media\nOlole loogu jiro sidii waddooyinka dalka Uganda looga baddali lahaa magacyada xiriirka laleh guumaystihii\nKumanaan ree Uganda ah ayaa saxiixay dalab onlayn ah oo lagu doonayo in lagu baddalo magacyada waddooyinka iyo meelaha danta guud ee loogu magac daray guumaystihii Ingiriiska.\nDalabka oo billawday maalinkii Talaadada ayaa waxaa illaa iyo hadda saxiixay in kabadan 2,500 oo ruux.\n“ Waxaan rumaysan nahay in laga baabi,iyo meelaha bulshadu isugu timaado muuqaaladii kaharay guumaystaha in ay lafdhabar katahay soo afjaridda guumaysiga iyo soo afmeeridda wakhtigii ku tagrifalka iyo xasaanadda” ayaa lagu sheegay dalabka.\n“ Dhacdadii foosha xumayd ee kadhacday Maraykanka laguna dilay George Floyd, waxay muujisay sida dagdaga ah ee loogu baahan yahay in xal loo helo nooc walba oo cadaalad darro iyo midab takoor ah.\n“Waxaa lagaaray wakhtigii aan ka run sheegi lahayn taariikhda inaga oo aqabalayna gabood fallada lagaystay lagaystay, marka aan u dabbaal dagayno xuska geesiyadii utaagnaa sarraynta qiyamka xorriyadda,sharafta nabadda iyo cadaaladda” ayaa lagu daray qoraalka dalabka.\nUganda waxay madaxbanaanida ka qaadatay Ingiriiska bishii Oktoobar 1962. Waxayna ahayd maxmiyad taabacsan Imbaraadooriyadii Ingiriiska mudadii udhaxaysay 1894-1962.\nWuxuu 1983 uu kambanigii la oran jiray “Imperial British East Africa Company” uu maamulka maxmiyadda ku wareejiyay dowladda Ingiriiska.\nDalabkaan ayaa yimid kadib markii Talaadadii fagaaro kuyaalla magaalada Antwerp ee dalka Biljam laga qaaday taaladii boqorkii Biljam ee la oran jiray Leopold II. Sidoo kale dad gaaraya 63,000 ayaa saxiixay dalab lagu doonayo in lagu burburiyo taallooyin kale oo uu leeyahay.\nBoqor Leopold II ayaa dhamaadii qarnigii 19 aad iyo bilawga qarnigii 20aad, qayb wayn ka qaatay xadgudubyo isugu jiro addoonsi, dil iyo dhac oo loo gaystay dadyawgii afrikaanka ahaa ee uu guumaystay Biljamku.


Ogaden News Agency (ONA) – Boko-Xaraam oo Xasuuqday Saraakiil Shidaal Qodaysay.\nBoko-Xaraam oo Xasuuqday Saraakiil Shidaal Qodaysay.\nWaxaa warar dheeraad ah laga helayaa weerar ay kooxda Boko-Xaraam la beegsatay kolonyo gaadiid ah oo ay la socdeen aqoonyahano ka socday Wasaarada iyo Hay’ada Batroolka Nigeria oo baadhitaano ka waday gobalka Borno ee waqooyi bari wadanka Nigeria.\nWeerarkan ayaa ka dhacay deegaanka Magumeri ee gobalka Borno state ayaa lagu dilay ugu yaraan 50 qof. Inta badan dadka la xasuuqay ayaa u badnaa koox khubaro ah oo ka socotay hay’ada Nigerian National Petroleum Corporation (NNPC), kuwaasi oo shidaal ka baadhayey Bariga dalka Nigeria.\nDadka weerarka lagu dilay ayey ku jireen askar badan iyo maleeshiyaad deegaanka kasoo jeeda kuwaasi oo illaalo u ahaa kooxda jidgooyada loo dhigay. Ciidanka Nigeria ayaa xaqiijiyey in 18 askari weerarkaasi looga dilay, iyagoo horey uga gaabsaday inay sheegaan tirada rasmiga ah, balse khamiistii shalay ayaa la helay in badan oo kamid ah dadkii weerarkaasi lagu dilay oo hada tiradooda kor u dhaaftay 50 qof.\nDowlada Nigeria ayaa sanadihii lasoo dhaafay dooneysay inay balaadhiso goobaha ay batroolka kasoo saarto oo horey intooda badan ku yaaleen deegaanada koonfurta dalkaasi, waxayna mudooyinkii danbe ay doonayeen inay xooga saaraan dhulka batroolka ku jiro ee Bariga wadankaasi, walow dhulkaasi ay weli ka dagaalamaan kooxda xagjirka ah ee Boko Xaram.


Goobjooge: Sixitaan Kooban Oo Ku Saabsan Buugga Danjire Cawil | Hubaal Media\tHome\nHUBAALMEDIA.COM Goobjooge: Sixitaan Kooban Oo Ku Saabsan Buugga Danjire Cawil\nSeptember 19, 2016 - Written by Mustafe Faro\n(WQ: Yuusuf Cabdille Cismaan “Shaacir”)\nTaariikhdu waa inoo musbaax maanka caawima e\nAdoo male gudaayaad yiqiin marar ku gaadhaaye\nMakaankaaga waa inaad taqaan meelba waxa yaale\nXaaji Aadan Af-qallooc\nDhawaan waxaa i soo galay buugga uu qoray Danjire Cawil ee “Raad-raaca Taariikh Soomaaliyeed.” Ka hor intii aan xafladda lagu soo bandhigin ayaa shirkadda Sagaljet iigu deeqday nuqul ka mid ah. In muddo ah ayaan ka war hayey in buuggu soo socdo oo aan naawilayey. Nasiib -wanaag kumaan hungoobin. Intii aan ka rajaynayey in iyo in kale oo dheeraad ahba waan kala kulmay.\nBuuggu wuxu ka kooban yahay 450 bog. Tiraba laba jeer ayaan si fiican u akhriyay. Laba qodob ayaa aad ii soo jiitay. Midi waa xirfadda qoraaga iyo sida farshaxanka leh ee uu ugu xaragoonayo hab-qoraalka buugga. Qodobka labaad waa dhacdooyinka ama sheekooyinka buugga dhex ceegaaga kuwaas oo aad isku dhex ilaawayso mararka qaarna aad moodayso in aad filin daawanayso.\nTusaale ahaan marka uu ka sheekayno inqilaabkii 1961-kii iyo kii kadanbeeyay ee 1969-kii wuxu u soo bandhigayaa si yaableh. Wuxuu kale oo kaaba qoslinayaa marka uu dhex galo dhacdooyinkii mucjisada lahaa ee Iidi Ammiin Daada, Madaxweynihii hore ee Yugaandha. Run ahaantii waa buug aadan ka caajisayn kana daalayn akhriskiisa xiise iyo xaraaradna kugu beeraya. Xeeldheerida iyo aqoonta ku duugani waxay ka turjimaysaa waayo-aragnimada qotada dheer ee qoraaga. Waan ku bogaadinayaa qoraaga kaalintaa uu buuxiyay innagoo ogsoon in ay ka gaabiyeen in badan oo da’diisa ahi.\nIntaas marka aan ka soo gudbo, waxa xaqiiqo ah bani’aadamku si kastoo uu u dedaalo in aan il-duuf laga waayayn. Qoraalkaygani wuxuu is dul taagayaa isla markaana isku dayayaa in uu toosiyo qaybaha udambeeya ee buugga, gaar ahaan inta u dhaxaysa 317 ilaa 342, kuwaas oo aan u arkay in qoraagu ku soo bandhigay taariikh kala dhiman. Wuxuu qoraagu guud mar kooban ku sameeyay dagaalladii sokeeye iyo sidii loo soo af jaray waxaanu u dhigay sidan:\n“Waxaa sannadkii 1994 dhammaadkiisii Somaliland ka qarxay dagaal sokeeye. Wuxuu ahaa dagaal xabaarsan ayaan-darro weyn. Dagaalkii sokeeye wuxuu ummadda u horseeday dib-u-dhac baahsan haddii ay noqoto xag dhaqaale iyo haddii ay noqoto xag siyaasadeed. Caalamku wuxuu Somaliland ka qaatay sawir ah in aanay waxba ka duwanayn Soomaaliya. Waxaa xusid mudan shaqsiyaadkii ka soo jeeday Somaliland kuna noolaa dalalka Yurub oo u soo gurmaday in ay nabad ka dhex abuuraan dawladda iyo beelihii ka soo harjeeday. Guddidaa nabadaynta waxaa guddoomiye u ahaa Xasan Maygaag Samatar, Af-hayeena waxaa u ahaa Faysal Cali Waraabe. Kulamo dhawr aha ayay guddidu la yeelatay Madxwayne Cigaal, Golaha Guurtida iyo Golaha Wakiillada. Waxay kale oo ay kulamo la yeesheen madax-dhaqameedka beelihii ka soo horjeeday dawladda oo ay ugu tageen goobihii ay ku sugnaayeen. Waxay guddidu ku guulaysteen in ay isu soo dhaweeyaan labadii dhinac taasoo aakhirkii keentay in ay nabad rasmi ah ka dhalato Somaliland.” Qoraagu ma uu xusin ilaha uu xiganayo, sidoo kale masheegin guddidan iyo arrimiheeda in uu goob-joog ka ahaa.\nWaxa ii muuqata in qoraagu aanu qaybtan baadhitaan dhammaystiran ku samayn isla markaana uu il-duufay qaybo ka mid ah dedaalladii nabadaynta Somaliland. Dedaalladaas waxa ka mid ahaa shir nabadeed bishii July 1995 ay qabteen odayaal is xilqaamay oo ka soo jeeda beesha Ciidagale, kuwaas oo dedaal dheer u galay sidii dagaalku u soo af-jarmi lahaa. Waxaa iyaguna jiray shirar xidhiidh ah oo u dhexeeyey beelaha Galbeedka iyo Bariga Burco, kuwaas oo ka soo bilaamay Gaashaamo kuna soo gabagaboobay Beer. Dedaalladaas nabadaynta ayaan mid walba faallo kooban ka bixin doonaa.\nXuseen Cabdilaahi Bulxan oo loo yaqaan Dr. Bulxan wuxuu ii sheegay in uu bud-dhig iyo aasaasba ka ahaa guddidaa nabadeed ee buuggu u nisbeeyey in ay colaaddii soo af-jareen. Dr. Bulxan wuxu yidhi:\n“15-kii November 1994 ayaa dagaalku Hargaysa ka qarxay. Baryahaa dalka waan ku cusbaa. Bishii January 1995 waxaan u tagay madaxwayne Cigaal. Waxaanan la soo qaaday in dagaalka la joojiyo. Cigaal aad buu iila yaabay, waxaanu iigu jawaabay laba nin ayaa dagaalka wada ee miyaad keeni karaysaa. Waa Cabdiraxmaan Axmed Cali “Cabdiraxmaan-Tuur” iyo Jaamac Maxamed Qaalib “Jaamac-Yare.” Labadaa nin waxay taagan yihiin mowqif aad u durugsan, sidaas daraadeed waxan ku odhan lahaa wakhti ha iskaga lumin.\nBishii April 1996 ayuu mar kale Cigaal ii yeedhay. Markii aan u tagay waxaa la joogay rag door ah oo dawladdiisa ka tirsan. Wuxu iga codsaday fikraddii nabadaynta ee aan saddex bilood ka hor ula imid in aan mar kale ku celiyo si ay iila eegaan in ay maan-gal tahay iyo in kale. Markaa labaadna waxba kama suuro gelin. Kadib waxaan u dhoofay Ingiriiska iyo Maraynkanka annagoo abaabulnay aqoonyahankii iyo wax-garadkii qurbaha ku sugnaa si ay uga qayb-qaataan daminta colaadda. Sidoo kale waxaan Addis Ababa ugu tagay Cabdimajiid Xuseen oo ahaa xubin firfircoon oo ka tirsan xukuumadda Itoobiya waxaanan ka codsaday in dedaalka nabadeed ee aanu wadno ay naga saacidaan, xaruna ay noo noqoto Addis Ababa. Codsigii wuxuu u geeyay Ra’iisal-Wasaare Meles Zenawi, waanu aqbalay. Kaalmadii aanu u baahnayna waanu ka helnay xukuumadda Itoobiya. Halkaas bay ka aasaasantay guddidaas waxaana la isugu yimid Addis Ababa. Xasan Maygaag Samatar ayaa guddoomiye loo doortay, Xasan Cabdi Buuni waxa loo doortay ku-xigeen, af-hayeenna waxa loo doortay Faysal Cali Waraabe.”\nBulxan wuxuu intaa raaciyay in ay laba kooxood isu qaybiyeen oo qayb guddida ka mid ah loo diray Hawd iyo jiidihii dagaalladu ka socdeen walow uu sheegay in ay dhaafi kari waayeen Gaashaamo sababo jiray awgood. Kooxda labaad oo uu ku jiray Bulxan waxaa loo diray Hargeysa waxayna Cigaal gaadhsiiyeen warqad ay guddidu kaga codsanayso in uu dagaalka joojiyo. Guusha ugu weyn ee guddidaas wuxu ku sheegay in ay ahayd seeskii ay ka bilaabmeen dedaalladii kala dambeeyay ee nabadayntu. Caqabadaha ugu waawayn ee gugidaa ka horyimi waxaa kamid ahaa iyagoo ku beegmay xili aan wili loo bislaan nabadaynta\nSidii aan hore u soo sheegay, guddida kale waxay ahaayeen odayaal iyo aqoonyahan iskood isu xilqaamay kana soo jeeday beeshii dawladda ka soo horjeedday ee Koonfurta Hargeysa, waxaana ka mid ahaa Xaaji Cabdi-Waraabe, Maxamed Ismaaciil Cabdi “Xaaji Bidhaan”, Xasan Guure, Dr. Aadan Yuusuf Abokor, Maxamed Baaruud Cali iyo rag kale oo door ah. Mar aan Xasan Guure wax ka waydiiyay wuxuu ku jawaabay:\n“Waxaanu marnay jiidihii dagaalladu ka socdeen iyo meelihii laga abaabulayey laakiin bulshadii halkaa joogtay waxay nagu qaabileeen dareen aad u kacsan iyo jawi colaadeed, waxaanay noo aaneeyeen in aanu ka socono xukuumaddii Cigaal. Kaam-Aborkor waxaa nagu qabsaday dagaal iyo diidmo xoog leh, rabshaddii halkaa ka dhacdayna dad baa ku naf waayey. Aakhirii waxaanu tagnay Xarshin oo aanu ku qabanay shir ballaadhan. Hindisahayagu wuxuu ahaa in aanu nabadda ka bilawno dhinaca qabaa’ilka, waxaa kale oo aanu danaynaynay in aanu isku xidhno dhaqdhaqaayaga nabadeed iyo kii markaa ka socday deegaanada bariga iyo hawdka Burco. Ugu dambayn waxaanu ku guulaysanay in aanu odayaal door ah keeno Hargaysa oo isla markaana iyaga iyo xukuumaddii aanu wada hadalsiino. Dedaalkayagii samo-doonka ahaa waxaa wiiqay dawladdii markaa jirtay oo iska dhex arki wayday guddida. Waxaanay abaabushay oo ay maalgelisay odayaal iyo waxgarad kale oo xaggeeda u janjeedha. Laakiin waxaanu ku guulaysanay in aanu furo albaabkii wada-hadalka.”\nWaxa isna jiray oo aan la dafiri karin doorkii muuqday ee qiimaha iyo qaayaha lahaa ee uu nabadaynta ka qaatay Suldaan Galaal oo baryahaas uun la caleemo-saaray.\nDhanka kale, dabayaaqadii bishii February 1996, waxaa degmada Caynaba shir uga furmay beelahah Bariga Burco. Shirkaas oo loo bixiyay “Caynaan” wuxuu idlaaday 14-kii April 1996. Waxa lagu doortay 33 xubnood oo guddi ah oo loo bixiyey “Hoggaan.” Qodobbadii shirkaa ka soo baxay waxaa ka mid ahaa in ay beeshaasi hormuud ka noqoto nabadaynta iyo soo-af-jaridda colaadda ka oogan Somaliland.\nDabayaaqadii bishii May ee isla sannadkaas waxay guddidii Hoggaanku ka hawlgaleen dagaal ka qarxay tuulooyinka xuduudka ka sarreeya. Dagaalkaas oo daaqsin iyo deegaan ku lug lahaa wuxuu u dhexeeyay beelaha Galbeeka iyo Bariga Burco. Dawladda Itoobiya oo u arkaysay in dagaalku dhulkeeda ka socdo ayaa arrintii soo dhexgashay, waxaanay xoog u adeegsatay odayaashii labada beelood iyadoo isugu gaysay degmada Gaashaamo amarna ku siisay in ay go’aan soo saran. Odayadii labada dhinac waxay isla garteen in ay si madax bannaan ay arrinta uga shiraan, beeshii Bariga Burcana waxay ballan-qaadday in ay gogol nabadeed dhigayaan Baali-dhaye oo hoos tagta degmada Gaashaamo.\n4-tii June 1996 ayaa shirkaas oo ahaa mid ballaadhani furmay. Wuxu ahaa shirkii ugu horreeyey ee aan gabay ka tiriyo. Waxaan weli xusuustayda ka bixin Ibraahim Aw Nuur oo kamid ahaa waayeelkii shirka hoggaaminayey ayaa loo soo sheegay in inankiisii la dilay. Wuxuu ku jawaabay “Inankayga ha u aarina ee nabadda u aara.” Ibraahin markii dambe wuxuu ka mid noqday Golaha Guurtida.\nHorraantii bishii July ayaa Beesha Galbeedka Burcona gogol nabadeed dhigeen degmada Duruqsi oo ka tirsan gobolka Togdheer. Wada-hadallada shirarku waxay u badnaayeen waji qabiil, iyadoo la iska dhawray in siyaasad la dhex geliyo. Siyaasiyiintii waxaa lagu wargaliyay in aanay ka soo qayb geli karin shirkan maadaama uu shir dhaqan yahay.\nWaxa xigay shirkii Waraabeeye oo furmay bishii August. Waxaa xusid mudan in shirkaa Waraabeeye ay noogu yimaadeen xubno ka socda Golaha Guurtida. Balse waxaa ku gacan saydhay dhinac ka mida darafyadii shirku u socday, waxaanay ku hanjabeen in ay shirka ka baxayaan haddii aan Guurtida laga saarin. Xubnihii Guurtida waxaanu ka codsanay in ay iska laabtaan, waanay naga aqbaleen.\nShirarkaas taxanaha ah ee bilaha isku xiga la qabanayey waxa ugu dambeeyey shirkii Beer. Shirkaasi wuxuu kaga duwanaa kuwii hore waxaa ka soo qayb galay oo lagu casuumay guud ahaan beelaha Somaliland ku abtirsato. Waxaa iyaguna goobjoog ahaa haldoor ka mid ah saraakiishii SNM, madax-dhaqameed, siyaasiin miisaan leh iyo cidkasta oo ka horjeedday xukuumaddii xiligaa jirtay ee Cigaal. Waxaa kale oo arrinta sii cuslaysay shirweynihii beelaha ee la qorsheeyey in uu Hargeysa ka furmo horraanta 1997, kaas oo lagu dooranayey madaxdii dalka hoggaamin lahayd iyadoo wakhtigaas (dabayaaqadii 1996) ay Guurtidu wadeen turxaan-bixin iyo nabadayn gogol-xaadh ahayd. Shirkaa Hargaysa waxaa werwer iyo cabsi ku beeray shirka Beer ka socday, waxaanay xukuumaddii iyo Guurtiduba u arkeen shir siyaasadeed ka dhan ah ka ay Hargaysa ka abaabulayeen maadaama aanay ka soo xaadirin Beelaha Bariga, beelihii mucaaradka ahaa iyo intii siyaasiyan u diidanayd shirkaas. Gabay aan shirkaa Beer ka tiriyay ayaan ku xusay werwerka iyo cabsida soo food saartay geedigii nabadda. Waxaana ka mida ahaa.\nGurmad lagu aloosiyo haddaan gaadhka lagu meerin\nGar-ma-qaatayaashiyo haddaan geed xun laga maarmin\nInta geela daaqda leh haddaan gararka loo jiidin\nAbrisyada god jiifka haddaan galawgu ii sheegin Gugumaa hadaafiyo haddaan goodka laga weedhin\nGamashiga ka muuqdiyo wakhtigu gaagax waw halis\nGababadii shirka Beer waxaa la soo jeediyay aragti odhanaysa in laga dhigo shirwayne beelaha Somaliland ku doortaan hoggaan cusub, ka Hargayansa aan laga qayb galin , iyadoo la is tusaaleeyay in aanu shirka Hargeysa ka furmayaa ahayn mid ka madax bannaan xukuumaddii xiligaaa jirtay. Laakiin arrintaa waxaa ka soo horjeestay Axmed Siilaanyo oo markaa ahaa siyaasiyiintii madasha ku sugnayd kii ugu miisaanka cuslaa. Wuxuu yidhi “Ma doonayo in ay Somaliland yeelato laba hoggaamiye oo sidii Caydiid iyo Cali-Mahdi laba meelood lagu kala doorto kadibna hubka isku qaata.”\nGabogabadii shirka waxaa la xulay 22 xubnood oo uu hogaaminayo Suldaanka Guud ee beelaha Bariga Burco, Suldaan Cabdillaahi Suldaan Cali Muuse, waxaana loo diray Hargaysa si ay xukuumadda iyo Golaha Guurtida ugu qanciyaan in shirka dib loo dhigo inta ay dhammaystirayaan arrimaha nabadda. Waxaa kale oo ay sii kaxeen maxaabiis 80 ku dhaw oo beesha Galbeeka Burco ku soo wareejisay shirkii Beereed.\nXildhibaan Sahal Iidle Dirir oo hadda xubin ka ah Golaha Guurtida isla markaana ahaa xoghayihii guddidii Hargeysa loo diray ayaa sidan uga war bixiyey:\n“Codsigii aanu xukuumadda iyo Guurtida ula tagnay ee ahaa in shirka la hakiyo markii hore waa nalagu gacan saydhay. Dhawr jeer markii aanu isku celcelinay wax tanaasul ahna aanu waynay aakhirkii waxaanu go’aansanay in aanu iska noqono. Markii aanu alaabtii xidhxidhanay baabuurtiina diyaarsanay ayaa naloo yimi waxaana naloo sheegayn in codsigayagii ahaa in shirka la hakiyo nalaga aqbalay. Balse waxay soo jeediyeen in wixii farsamo ahaan u baahan ay si hoose u wadanayaan. Ergadii shirka Beer ka socotay iyo xubno Guurti ahaa oo lagu kordhiyayna waxaa loo diray Koofurta Hargaysa iyo jiidihii dagaalladu ka socdeen.\nMarkii uu furmay shir-beeleedkii Hargaysa waxaa laga xulay guddi loogu yeedhay “Guddida Turxaan-bixinta” waxaana is barbar socday doorashooyinkii madaxtinimo ee shirka iyo arrimihii nabadaynta. Ugu dan bayntii bishii February 8-deedii, 11-keedii iyo 12-keedii 1997 ayay soo wada xeroodeen xoogagii hubaysnaa ee ka horjeeday xukuumadii Cigaal, isla February 23-keediina waxa dib madaxweyne loogu doortay Cigaal, iyadoo Daahir Rayaale-na ku xigeen loo doortay. Sidaasaana colaaddii isku taagtay, nabadiina ku xidhantay . Yaasiin Jaamac Nuux “Suldaan” ayaa mawduucan si fiican ugu faahfaahiyay buuggiisa Nabdshe. Guud ahaan dagaaladaas waxaa lagu tilmaami karaa ayaan-darro wayn oo aan if iyo aakhiro midna wax tar u lahayn.bulshada\nBuraanbur ay tirisay Saado Cabdi Amare ayaa sifaynaya macno-darida dagaalladaas, waxaanay tidhi.\nShisheeye hadduu is dilo waabu kala durkaa\nMarada labadeeda dacal ayaa dab ii qabsaday\nEe haddaba Deeqaay dagaalkani muxuu ahaa?\nOo maxay daantani daantaa ku diidan tahay?\nIsku soo wada xooriyoo cidkasta oo nabadayntii ka hawlgashay waxay mudan tahay mahadnaq, ammaan iyo bogaadin. Waxaanan odhan lahaa ciddii wax ka qoraysaa waa in ay sifiican u daraasayso wakhtina siiso ururinta iyo dabagalka taariikheed si loo helo sawir dhammaystiran.\nWaxa qoray: Yuusuf Cismaan Cabdule “Shaacir”


M.Gobolka Banaadir oo dib u furay waddo muhiim aheyd oo dhagxaan lagu gooyay – idalenews.com\nMaamulka Gobolka Banaadir ayaa maanta dib u furay wado hor-marta Xarunta Gaadiidka Booliska ee degmada C/casiis, taasoo halbowle u ah isu socodka xaafadaha waqooyiga Muqdisho, kaasoo sanado ka hor lagu gooyay dhagxaan iyo carro, kaddib qarax ka dhacay agagaarka Xarunta Gaadiidka Booliska.\nGuddoomiyaha Gobolka Banaadir ahna Duqa Muqdisho C/raxmaan Cumar Cusmaan (Eng. Yarisow) oo ay wehliyeen Saraakiil ka tirsan Booliska ayaa saakay dib u furay waddadaan, isagoo sheegay dib u furida wadadan ay qeyb ka tahay in dib loo furo dhammaan waddooyinka kale ee xiran, si loo fududeeyo isku socodka dadweynaha iyo gaadiidka Caasimadda.


Taliyaha ciidanka xoogga dalka oo canaantay Guddoomiyeyaasha degmooyinka gobolka Banaadir - (HILLAAC.NET) THE BEST INDEPENDENT RELIABLE SOMALI NEWS\nTaliyaha ciidanka xoogga dalka oo canaantay Guddoomiyeyaasha degmooyinka gobolka Banaadir\nMay 16, 2018 at 16:58 Taliyaha ciidanka xoogga dalka oo canaantay Guddoomiyeyaasha degmooyinka gobolka Banaadir2018-05-16T16:58:32+00:00 WARARKA SOOMAALIYA\nTaliyaha ciidanka xoogga dalka Soomaaliyeed Gen. C/wali Jaamac Xuseen (Gorod) ayaa guddoomiyeyaasha degmooyinka ku canaantay in wax la aqbali karo aysan aheyn in magaalada Muqdisho ay wadooyinkeeda iyo xaafadaheeda ay nadaafad daro ka jirto.\nWuxuu sheegay dadka hadii lagu dhiirageliyo inay degaankooda nadiifiyaan in ay imaaneyso xitaa in dadka uu mooral galo, ayna sababto in ay is difaacaan.\nGen. Gorod oo la hadlayay gudoomiyeyaasha degmooyinka ayaa sheegay guddoomiyihii degmadiisa qashinka ka nadiifin waaya in ay waajib tahay in la xiro, maadaama uu dayacay nadaafadda degmada uu gudoomiyaha ka yahay.\n“Waxaan oran lahaa marna aqbaleyn, magaalada sida ay u dayacan tahay oo qashinka u dhexyaalo, kolley anigu ma aqbaleyn, ninkii guddoomiye degmo ah oo degmadiisa xaaqan waaya muxuu damacsan yahay, markii shacabka la dhiirageliyo waxaa galaya mooral oo ah in ay isdifaacaan, ninkii aan shacabka ku dhiiragelin in ay wax qabsadaan isaga laftirkiisa ayaa la xiri lahaa.\nDegmooyinka qaar ee gobolka Banaadir ma ahan nadaafad ahaan kuwo wanaagsan, iyada oo Dowladda iyo maamulka gobolka Banaadir ay horey u iclaamiyeen maalinta ololaha nadaafadda, weli waxaa jirta nadaafad daro.\n« Madaxweyne-ku-xigeenka oo Daah-furay Barnaamij Lagu Afurinayo Maxaabiista Ku Xidhan Jeelasha Somaliland\n“Haddii uu Neymar ku biiro Real Madrid waxay noqon doontaa….”.- Messi »


LOHACO - オムニバス(コンピレーション) / Sweet As Broken Dates: Lost Somali Tapes【LP】 (洋楽) HMV LOHACO店\nオムニバス(コンピレーション) / Sweet As Broken Dates: Lost Somali Tapes【LP】\nオムニバス(コンピレーション) / Sweet As Broken Dates: Lost Somali Tapes【LP】の関連商品\nオムニバス(コンピレーション) / Sweet As Broken Dates: Lost Somali Tapes【LP】 の商品説明\n1.Nimco Jamaac - Buuraha U Dheer (The Highest Mountains)/2.Aamina Camaari - Rag Waa Nacab Iyo Nasteexo (Men Are Cruel and Kind)/3.Ali Nuur - Unknown/4.Hibo Nuura - Haddii Hoobalkii Gabay (If the Artist Let's You Down)/5.Gacaltooyo Band Feat. Faduumina Hilowle - Ninkaan Ogayn (He Who Does Not Know)/6.Iftiin Band Feat. Mahmud Abdalla "Jerry" Hussen & Maryan Naasir - Xuduud Ma Leh Xubigaan (This Love Has No Boundaries)/7.Xasan Diiriye - Qaraami (Love)/8.Dur Dur Band Feat. Sahra Dawo - Gorof (Elixir)\n1.Sharaf Band Feat. Xaawo Hiiraan - Kadeed Badanaa Naftaydani (My Life Is Full of Tribulations)/2.4 Mars - Na Daadihi (Guide Us)/3.Danan Hargeysa Feat. Mohamed "Huro" Abdihashi - Uur Hooyo (Mother's Womb)/4.Sharero Band Feat. Faadumo Qaasim - Qays Iyo Layla (Romeo & Juliet)/5.Waaberi (Composed By: Said Mohamed Harawo) - Oktoobar Waatee? Waa Taayadii (What's October? It's Ours)/6.Danan Hargeysa Feat. Mohamed "Huro" Abdihashi - Mama/7.Dur Dur Band Feat. Muqtar Idi Ramadan - Duruuf Maa Laygu Diidee (Rejected Due to My Circumstance)/8.Iftiin Band Feat. Mahmud Abdalla "Jerry" Hussen - Anaa Qaylodhaanta\n【商品コード】000000000000075 / 8029828\nオムニバス(コンピレーション) / Sweet As Broken Dates: Lost Somali Tapes【LP】のレビュー


(Sawirro) Taliyaha AMISOM oo booqday ciidamada Itoobiya ee jooga Baydhabo | Somalia News\n(Sawirro) Taliyaha AMISOM oo booqday ciidamada Itoobiya ee jooga Baydhabo\nPrevious articleDaawo :-Imisa ruux ayaa loo daayay Kiiskii dilka Xamdi Max’ed, Yaase ku haray Xabsiga?\nThis post first appeared on Allbanaadir.com. Read the https://www.allbanaadir.org/?p=165876original article\nPrevious articleSafarka Jig jiga uu ku tegay Prof. Cali Khaliif Galleyr & Ujeedka ONLF Oo…\nNext articleXidlhibaanada BF oo jawaab kulul ka bixiyey falkii ay ku kaceen ciidamada Kenya


Ciidamada Qalabka Sida iyo Kuwa Amisom Oo La Wareegay Deegaanno Ka tirsan Jubada Hosse – Radio Muqdisho\nCiidamada Qalabka sida iyo kuwa Amisom ee ku sugan Jubooyinka ayaa isku balaarinaya deegaano fara badan oo jubooyinka ka tirsan oo ay ku sugnaayeen argagaxisada Al Shabaab oo dadka ku dhibaateeya deegaannadaasi, iyadoo dadka ku dhaqan meelaha ay gaareen ciidamada ay si weyn u soo dhaweeyeen kuwaa oo muujiyay sida ay ugu farax sanyihiin la jooga ciidamada.\nLa wereegida deegaannada Jamaay Cabdalle oo qiyaastii degmada Afmadow u jirta 80km u jirta degmada Afmadow ee gobolka Jubada hoose,Deegaanka Farwaamo, iyo deegaanno kale oo ku teetsan wabiga Jubba, iyadoo qabsashada deegaanadaasi ay ka dambeysay howlgalo ciidamada qalabka sida ee Soomaaliya iyo kuwa Amisom ay ka sameeyeen deegaanadaasi howlagalo laga xoreynayo argagaxisada.\nSaraakiisha ciidamada ee hogaamineysa howlgalkaasi oo aan la hadalnay ayaa inoo sheegay deegaannada ay la wareegeen in wax iska caabin aysan kala kulmin maleeshiyaadka Shabaab oo awoodoodii la wiiqay, ayna weli ku sii raad joogaan maleeshiyaadkaasi.\nKooxda Al Shabaab oo dhibaatooyin kale duwan u geysatay shacbiga Soomaaliyeed ayaa la wiiqay awoodoodi kaddib weeraro is xig xigay oo ciidamada qalabka sida ay ku qaadeen deegaannadii iyo degmooyinkii dalka ay kaga sugnaayeen taa oo sababtay in ay waayaan meel ay u cararaan kuwaa oo jab xoog leh la kulmaya.


Loolanka Al Shabaab iyo Daacish ee gudaha Soomaaliya - BBC News Somali\nLoolanka Al Shabaab iyo Daacish ee gudaha Soomaaliya\nXigashada Sawirka, BBC MONITORING\nDagaalkii ugu dambeeyay ee IS iyo Al Shabaab wuxuu ka dhacay deeganno ka tirsan Puntland\nDagaalka iyo loolanka ka dhexeeyo Xarakada Al Shabaab iyo kooxda la magac baxday Dowladda Islaamka ee Daacish ayaa maalmihii ugu dambeeyay wuxuu isku baddalay hanjabaad ay isku jeedinayeen labada kooxood oo ku aadan ka arriminta deeganno gudaha Soomaaliya, kaddib markii dhawaan ururka IS ay dagaal ku qaadeen dagaallamayaal ka tirsan Al Shabaab, sida ay warbixintan ay ku eegeyso qeybta warqabadka ee BBC-da.\nWaxaa soo socday dagaal saddex sanno oo qarsoodi ah oo u dhexeeyay labadan kooxod.\nDhawaan hoggaanka sare ee Al Shabaab ayaa ku dhawaaqay dagaalka ka dhan ururka IS ee ka dagaallama Soomaaliya isla markaasna ugu yeeray 'cudur dilaa ah' oo ah in la dabar gooyo.\nHadalka kasoo baxay Shabaab ayaa yimid wax ka yar toddobaad un markii dagaalyahanno ka tirsan IS ay dagaal ku qaadeen Deegan ay Shabaab maamulaan oo ku yaalla Waqooy bari ee Soomaaliya.\nDabayaaqaadii sannadkii 2015-kii ayay aheyd markii IS ay jihaad kaga dhawaaqday Soomaaliya, wixii intaa ka dambeeyay na wuxuu dagaal ka dhex qarxay iyag iyo AL Shabaab. ISIS waxay bilaawday inay qabsato deeganno hor leh.\nAl Shabaab waxay sheegtay in kooxda IS ay ka shaqeynayaan sidii tafaraaruq looga dhex abuuri lahaa gudaha Al-Shabaab iyo sidoo kale inay caqabad ku noqdeen ''Jihaadka''.\nAl-Shabaab oo muddo kooban haysatay Ceel waaq\nMaraykanka: Waxaan dilnay 37 Al Shabaab ah\nIS waxay ugu baaqeen ururada kale ee ''jihaad-doonka'' ah inay kusoo biiraan kooxdooda, isla markaasna ciddii kasoo horjeesata mabaadii'dooda ay u aqoonsan yihiin cadow.\n16-bishii December, ururka IS waxay soo saareen bayaan ay ku sheegayaan inay dileen 14 kamid ah dagaalyahanada Al Shabaab oo ku sugnaa magaalada Qanddala oo ku taalla Puntland. Waa markii ugu horreysay oo ay IS sheegtay dagaal ka dhan kooxda uu dagaalka ka dhexeeyo ee Shabaab gudaha bariga Afrika.\nLabo maalin kaddib waxay soo saareen muuqaal muujinayo dagaal dhexmaray iyaga iyo Al Shabaab iyo sawirro meyd ah.\nBishii November ee sannadkii 2016-kii, IS waxay cabasho ka muujiyeen Al Shabaab oo ay sheegeen inay dhibaateyn iyo iyo dil ku hayaan taageerayaasha iyo xubnaha ka tirsan ururka IS. IS waxay sheegeen in aysan joojin doonin dagaalka ka dhan Shabaab waa haddii aysan joojin dagaalka.\nXigashada Sawirka, AL-SHABAB\nHoggaanka sare ee Al Shabaab wuxuu ku tilmaamay Daacishta Soomaaliya cudur dilaa ah\n20-kii bishan December, wargeyska toddobaadlaha ah ee IS ee Al Naba ayaa soo qoray maqaal ku saabsan dagaal iyaga Shabaab ku dhexmaray Soomaaliya, waxaa uu ciwaan uga dhigay 'Iska caabintii ugu horreysay, waxaa soo socda ayaa ka daran'.\nIsla 20-kii bishan December, bayaan cod ah uu akhrinyay afahayeenka Shabaab, Sheeikha Cali Raage ayaa waxaa uu sheegay in IS ay yihiin koox banneysatay dhiigga dadka, dulmi iyo tacaddiyo ka gaysata Soomaaliya.\nWuxuu ugu baaqay dagaallamayaasha Al Shabaab inay dabargooyaan waxaa uu ugu yeeray Kansarka oo uu ugala jeedo IS\nCali Dheree ayaa sidoo akle sheegay: ''Al Shabaab waxay in muddo ah indhahaka daboolaneysay dagaallamayaasha IS ee ku sugan Soomaaliya, si ay isaga ilaaliso inuu dhiig daato''.\nMaleeshiyeedka taabacsan Daacish ayaa sheegay in Al-shabab ay bartilmaameedsaneysay dagaalyahannadeeda maadaama ay ka walwalsan tahay awoodda ay ku dhex yeelanayaan Soomaaliya iyo ciidammada badan ee ka soo goosanaya xarakada taabacsan Al-Qaacida.\nInkastoo ay jiraan farrimo lamid ah farrinta ay jeediyeen ururada Al Qaacida taabacsan ee kasoo horjeedo IS, weli Al Shabaab waxay ku adkeysaneysaa dagaal ka dhan Daacishta Soomaaliya.\nMaxaa xigi karaa?\nKooxda taabacsan IS ee ka dagaallanta Soomaaliya waxa tiradoodu lagu qiyaasaa inay gaareysa 150 ilaa 300, halka dagaalyanahanada Al Shabaab na ay gaarayaan inta u dhexeeysa 5000 ilaa 7000.\nAl Shabaab ayaa waxay ka taliyaan dhul badan oo ka tirsan dalka Soomaaliya, waxaana sidoo kale ay joogaan deegaano katirsan Puntland, inkastoo halkaasi ay uga badan yihiin kooxda ISIS.\nKooxda taabacsan ISIS ayaa inta badan ka howlgalaan buuraha Galgala ee Puntlanda.\nWeerarada IS ay ka fuliyeen Soomaaliya sannadka 2018-ka\nInkastoo sannadka 2018-ka ay kooxda IS weeraro aan sidaasi u weyneyn ka geysatay Soomaaliya ayaa haddana waxaa la is oran karaa waxay ku guuldareysteen inay fuliyaan weeraro lamid ah kuwa Shabaabka ay geystaan.\nKooxda taabacsan IS ee Soomaaliya waxay weeraro ku qaadeen goobaha dadka ay isugu yimaadaan oo ay ku beegsadaan dad rayid ah iyo kuwa katirsan laamaha ammaanka, halka Shabaab na ay fuliyeen weeraro lagu qaaday ciidammada AMISOM iyo qaraxyadii ugu dhimashada badan ee ka dhaca qaaradda Afrika.\nBalse sida ay sheegayaan dadka ku xeeldheer arrimaha ammaanka, tirada badan ee Al Shabaab kama dhigno inay si degdeg ah uga guuleysan karaan Daacishta Soomaaliya.\nTan iyo markii kooxaha taabacsan IS ay dagaal ka bilaabeen bishii Nofember ee sannadkii 2014-kii dalka Yemen iyo bishii Janaayo 2015-kii dalka Afqanistaan, ururadda ka tirsan IS waxay la kulmeen mucaarado iyo dagaal uga imaanayay ururadda AQAP iyo Talibaan.\nAl-Shabaab oo sheegatay masuuliyadda qaraxyadii Muqdisho ka dhacay galabta\nRwanda oo lagu dilay rag Al-Shabaab lagu xiriirinayo\nDagaalka ka dhex qarxay kooxaha jihaad-doonka ayaa la aaminsanyahay inay hoos u dhigeysaa sumcaddooda, isla markaana ay ku weyn karaan taagerayaal badan.\nUrurka taabacsan Daacish waxay Somaaliya ka bilaabeen dagaalka bishii October ee sannadkii 2015-kii, dagaalyahano badan oo kasoo goostay Shabaab ayaana ku biiray kooxdooda.\nBishii Luulyo ee sannadkan waxay Daacishta Soomaaliya isugu yeereen magaca 'Wilaayah' inay yihiin xubin rasmi ah oo ka tirsan kooxda isugu magacaawday Khilaafada Islaamka.\nXigashada Sawirka, ISLAMIC STATE PROPAGANDA\nBishii July ee sannadkan, waxay 'Wilayaah' kaga dhawaaqeen Soomaaliya\nDhanka hoggaanka, waddaadka fadhigiisu ahaan jiray Ingriiska Cabdulqaadir Al Mumin ayaa lagu soo warramay inuu hoggaamiyo kooxda taabacsan Daacishta Soomaaliya, inkastoo labadii sanno ee ugu dambeysay aanan lagu xusin warbaahinta faafisa sheegashooyinka IS.\nCabdulqaadir Mumin ayaa horraan kasoo baxay Shabaab, bishii October ee sannadkii 2015-kii wuxuu kasoo muuqday muuqaal uu ku sheegayo inuu ku biiray hoggaamiyaha ururka IS Abuu Bakar Al Baqdaadi,waxayna hoggaamiye ku-xigeen u doorteen Mahad Macalin.\nDaacishta Soomaaliya waxay dadaal ugu jireen sidii ay ku qoran lahaayeen dagaallamayaal ay ku xoojinayaan joogitaankooda Soomaaliya oo ay kaga badan yihiin Al Shabaab. Bishii Marso ee sannadkii 2016-kii,kooxda taabacsan Daacishta Soomaaliya waxay qirteen in awooddooda ay hoos u dhacday, cadaadisna ay kala kulmayaan Al Shabaab.\nAl Shabaab waxay qaaday howlgal ay ku weerarayaan maleeshiyaadka IS ee ka dagaallama Soomaaliya, xubnaha doonayay inay ku biiraan IS ayay xabsiga u taxaabeen halka qaar kalena ay dileen.


Marekanka Oo Hoos U Dhigaya Howlgalka Uu Ka Wado Gudaha Soomaaliya +Sababta. | Gaaroodi News\nMarekanka Oo Hoos U Dhigaya Howlgalka Uu Ka Wado Gudaha Soomaaliya +Sababta.\nMuqdisho(Gaaroodi-News) Milatariga Marekanka ayaa la sheegay inuu xadidiyo duqeymaha uu la beegsado dagaalyahannada al-Shabaab ee gudaha Soomaaliya,sida laga soo xigtay waaxda difaaca ee Marekanka.\nMarekanka ayaa dhinaca kale qorsheynaya inuu yareeyo doorkiisa Soomaaliya,iyadoo arrinta ay ka digayaan khubaro ka tirsan la-dagaallanka waxa loogu yeedho argagixisada,kuwaas oo u arka in qorshaha cusub ee Marekanka uu abuuri karo khatar ka timaada ururrada Al-qaacida iyo Daacish.


Wargeyska MARCA oo labo sababood kusoo koobay ahmiyadda ay Real Madrid siineyso saxiixa Rudiger… (Miyuu yahay qorshahooda koowaad?) – Gool FM\nWargeyska MARCA oo labo sababood kusoo koobay ahmiyadda ay Real Madrid siineyso saxiixa Rudiger… (Miyuu yahay qorshahooda koowaad?)\n(Madrid) 14 Ok 2021. Kooxda kubadda cagta Real Madrid ayaa lagu soo warramayaa inay lambarka koowaad ee xiddigaha ay dooneyso inay difaaceeda ku xoojiso ka dhigtay xiddiga kooxda Chelsea ee Antonio Rudiger.\nMadrid ayaa la tacaaleysa dhibaatooyin dhaawac oo dhanka difaaca ah, iyadoo haatan dooneysaa inay dookhyada Macallin Carlo Ancelotti kusoo biiriso Rudiger, waxaana uu wargeyska MARCA ku sababeeyay labo arrimood.\nTan koowaad oo ah dhaqaalaha kaga baxaya saxiixa difaaca reer Germany maadaama uu qandaraaskiisa dhici doono dhammaadka xilli ciyaareedkan, waxay ku heli kartaa qiimo jaban suuqa Janaayo ee bartamaha xilli ciyaareedkan ama waxay ku heli kartaa bilaash marka la gaaro xagaaga 2022.\nSababta labaad ee uu wargeyska Spain kasoo baxa ku sababeeyay ujeeddooyinka ay Los Blancos diiradda u saareyso saxiixa xiddigii hore ee AS Roma ayaa ah inuu yahay 28-sano jir isla markaana leh khibrad ku filan iyadoo ay xusid mudan tahay inuu ku jiro waayihiisii ugu wacnaa xirfaddiisa kubadda cagta.\nPhil Foden oo aqbalay heshiis cusub oo sanado badan kaasoo uu kaga mid noqonayo xiddigaha ugu mushaharka baddan Man City\nGary Neville oo dab ku sii shiday wararka ku saabsan mustaqbalka tababare Solskjær ee kooxda Man United


Cefadroxil CAS 66592-87-8 - Wuhan Fortuna Chemical Co., Ltd.\nCefadroxil is a broad-spectrum antibiotic. Cefadroxil is effective against staphylococcus, streptococcus pneumoniae and escherichia coli, as well as against penicillin-resistant staphylococcus.\nSpecifications of Cefadroxil CAS 66592-87-8\nAppearance White to almost white powder or crystalline White crystalline powder powder\nPH 4.0～6.0 4.91\nWater 4.2%～6.0% 4.77%\nSpecific rotation +165°～+178° +168.1°\nOn dried basis 95.0-105.0% 99.36%\nParameters of Cefadroxil CAS 66592-87-8\nPackage of Cefadroxil CAS 66592-87-8\nApplication of Cefadroxil CAS 66592-87-8


SomaliTalk.com » Xeer Hoosaadka Baarlamaanka FKMG ah Muxuu ka qabaa Noocyada Codbixinta Baarlamaanka KMG\nDaabaco | Print | Faafin: SomaliTalk.com: Saturday, October 23, 2010 // 4 Jawaabood\niyo Kulankii baarlamaanka ee la filayey Sabtida oo la baajiyey….\n“Codbixintu waxay noqon kartaa Qarsoodi ama gacan taag.. …” .. “Codbixinta lagu ansixinaayo xukuumadda iyo barnaamijkeeda waa magac ugu yeerid.”.. “Haddii ay codsiyo badan oo kala duwan yimaadaan waxaa mudnaanta iska leh codbixinta qarsoodiga ah.” Sidaas waxaa dhigaya qodobka 43aad ee Xeer Hoosaadka Baarlamaanka DFKMG…\nKulankii Arbacadii (Oct 20) ay baarlamaanka DFKMG ku yeesheen magaalada Muqdisho – ee la doonayey in codka loogu qaado ra’iisul wasaaraha cusub – ayaa waxaa ka dhacay buuq kaddib markii ay xildhibaanadu isku mari waayeen qaabka codbixinta loo qaadayo.\nKoox xildhibaanada ayaa dalbaday in codbixintu noqoto QARSOODI, halka koox kale ay doonayeen in ay noqoto GACAN TAAG la isu jeedo. Waxaana baarlamaanka la keenay laba mooshin.\nDhanka kale kulankii ay yeesheen xildhibaanada taageersan in codbixinta loo qaado hab qarsoodi ah ayaa waxaa idaacadda Codka Maraykanku waxay ka waraysatay C/raxmaan C/shakuur Warsame. HALKAN KA DHEGEYSO.\nHaddaba waxaa isweydiin leh “Maxaa arrintaas codbixinta uu ka qabaa xeerka u deggan baarlamaanka DFKMG.”\nXeer Hoosaadka Baarlamaanka:\nXeer Hoosaadka Baarlamaanka FKMG ah oo bishii September 2004 lagu dhamaystiray magaalada Nairobi, Qodobkiisa 43aad oo ku saabsan Noocyada Cod bixinta (Types of the Voting) oo ka kooban 14 farqadood, waxaa qaybihiisa ka mid ah:\n1. Codbixinnada waxay u kala baxaan:\n(A) Codbixin Qarsoodi ah\n(B) Codbixin magac ugu yeerid ah\n(C) Codbixin istaag ama fadhi ah\n(D) Codbixin gacan taag ah\n2. Codbixinta qarsoodiga ah waxay ku dhacaysaa habkan:\n(A) Guddoomiyaha wuxuu diyaarinayaa sanduuqa codbixinta\n(B) Wuxuu fasirayaa nooca codbixinta\n(C) Wuxuu amrayaa xaadirinta xildhibaanada iyo in loo qaybiyo xildhibaanada waraaqaha codbixinta\n(D) Codbixinta qarsoodiga ah, guddoomiyaha ayaa xaqiijinaya tirada xildhibaanada codka bixinayay ama aan codka bixin\n3. Codbixinta lagu ansixinaayo xukuumadda iyo barnaamijkeeda waa magac ugu yeerid.\n4. Hindisayaasha Sharciyada codbixintoodu waa qarsoodi.\n5. Codbixinadda kale ee caadiga ah waa fadhi ama istaag haddi ayaan codsan 10 xildhibaan in codbixintu noqoto qarsoodi.\n6. Haddii ay codsiyo badan oo kala duwan yimaadaan waxaa mudnaanta iska leh codbixinta qarsoodiga ah.\nFarqadaha kale ee qodobkaas 43aad ee xeer hoosaadka baarlamaanka FKMG waxay la xiriiraan qaabka arrimahaas sare ee codbixinta la xiriira loo maaraynayo.\nLa arki doonee nooca ugu dambaynta codbixinta loo qaado.\nWarsaxaafadeedka Madaxtooyada DFKMG\nDhanka kale, war Jimcadii (Oct 22) ka soo baxay xafiiska madaxweynaha DFKMG, Sheikh Shariif ayaa xildhibaanada ugu baaqay in ay ansixiyaan ra’iisul wasaaraha uu soo magacaabay iyo golaha wasiirada ee uu soo dhisi doono, waxana warsaxaafadeedkaas ka mid ahaa sidan:\nRa/iisul Wasaaraha iyo Golaha Wasiirada ee uu soo dhisi doono, waa hay’adda fulinta ee laga sugayo in ay sugto amniga, guddoonta deeqaha bulshada caalamka, fuliso adeegga bulshada isla markaana dhisto hay’adaha qaranka, sidaas darteed ayuu yiri Madaxweynuhu, “Qaranka Soomaaliyeed iyo Haya’daha DFKM ah midkoodna ma xamili karaan, in hay’addii fulinta ama xukuumaddii ayan waajibkeedii guda gelin, gaar ahaan xilli ay cadow dalka ku jiraan, loona baahan yahay hawl gallo amni oo deg deg ah.” Sidaas darteed Madaxweynuhu waxa uu mar kale Golaha Baarlamaanka ugu baaqay, “in ay Wasiirka 1-aad u fasaxaan shaqadiisa, maadaama uu yahay masuul hawsha ka bixi kara diyaarna u ah in uu sida ugu dhaqso badan u guda galo hawlaha qaran ee waaweyn ee miiska saaran iyo kuwa xilliga kala guurka ah oo aan u baahnayn in la sii daahiyo.” Waa sida uu warka u dhigay Agaasinka Warfaafinta ee Madaxtooyada DFKMG ee Muqidhisho.\nKulankii Sabtida Oct 23 oo la baajiyey\nKulankii la filayey in ay yeeshaan xildhibaanada baarlamaanka DFKMG (Sabtida Oct 23, 2010) ayaa la baajiyey ayadoo aan la cayimin sabab rasmi ah oo loo baajiyey, waxaase jira warar laga helayo xildhibaanada oo sheegaya in ay socdaan waan waan laga dhex wado xildhibaanada taas oo la xiriirta qaabka loo qaadi lahaa codbixinta baarlamaanku u qaadayaan ra’iisul wasaaraha la magacaabay (Codbixin qarsoodi ah mase codbixin gacan taag ah).\nKulankii hore ee Arbacadii (Oct 20) oo ay soo xaadireen 381 xildhibaan oo kamid ah 550-ka ee uu ka kooban yahay baarlamaanku ayaa waxaa ka dhacay buuq la xiriira qaabka codbixinta loogu qaadayo ra’iisul wasaaraha cusub ee DFKMG, taas oo sababtay in la joojiyo kulankaas, oo loo ballamay in la isugu soo laabto Sabtida Oct 23, 2010, kulankaas oo baaqday. Lamana cayimin marka ay kulmi doonaan baarlamaanku.\nHalkan ka akhri: Khudbadii Madaxweynaha DFKMG Sh. Shariif uu kaga hadlay Qoraallada Farmaajo iyo 4.5\nWarbixinta hoose ee bannaanbaxa waxaa faafisay DFKMG:\nMasuuliyiin ka tirsan dowladda KMG ah oo Boqolaal dadweyne ah kala qeybgalay Banaanbax looga soo horjeeda kala qeybsanaanta Mudanayaasha laguna taageerayay Ra’isal wasaaraha cusub.\nMuqdisho: Dibadbax balaaran oo looga soo horjeeday kala qeybsanaanta Mudanayaasha Baarlamaanka ee ku aadan kalsooni siinta Ra’isal wasaaraha cusub ee Soomaaliya, islamarkaana ay ka soo qeybgaleen Masuuliyiin ka tirsan dowladda KMG ah ee Soomaaliya iyo Boqolaal Dadweyne ah ayaa maanta ka dhacay magaalada Muqdisho.\nBoqolaal dadweyne Soomaaliyeed oo ka kala yimid xaafaddaha kala duwan ee degmooyinka Gobolka Banaadir ayaa maanta isugu soo baxay Banaanbax balaaran oo lagu taageerayay Ra’isal wasaaraha cusub ee Soomaaliya Maxamed C/laahi Maxamed Farmaajo loogana soo horjeeday Mooshino ay Mudanayaasha Baarlamaanka Qaarkood ay kala keeneen Qaabka loo ansixinayo Ra’isal wasaaraha cusub ee Soomaaliya kaasoo lagu qabtay barxadda iskaashatooyinka ee ka soo horjeedka Ex-Fiyoore degmada Wardhiigleey.\nDibad baxaasi ayaa waxaa sidoo kale ka soo qeyb galay Masuuliyiin ka tirsan dowladda Soomaaliya oo uu ka mid yahay Wasiirkii arrimaha Bulshada iyo dhaqan celinta ee Xukuumaddii Ra’isal wasaare Cumar C/rashiid Prof. Maxamed Cumar Dalxa, Guddoomiye ku xigeenka dhanka nabad gelyada Gobolka Banaadir Warsame Maxamed Xasan, Afhayeenka Ciidanka Booliska G/sare Cabdullaahi Xasan Bariise, Masuuliyiin ka tirsan Ciidamada qalabka sida, Ururrada Bulshada rayidka, Fanaaniinta Hobollada Waaberi, Dhallinyaro iyo Haween aad u faro badan oo si diiran u soo dhaweynayay Ra’isal wasaaraha cusub ee Soomaaliya kana soo horjeeday isqabqabsiga ka dhex taagan Mudanayaasha Golaha Baarlamaanka Soomaaliya.\nGuddoomiyaha Ururka Dhallinyarada Qaranka Soomaaliyeed Cabdulkaafi Maxamed Nuur oo Khudbad ka jeediyay banaanbaxaasi ayaa sheegay in waxa soo bixiyay dadweynaha ay tahay in horay loo sii socdo isagoo ka codsaday Xildhibaanada in aysan ka qeybqaadan dhibaatooyinka lagu hayo Bulshada, hase ahaatee ay ka dalbanayaan Mudanayaashu inay Codkooda ku taageeraan Ra’isal wasaaraha cusub ee Soomalaiya.\nCaasho Koos Maxamuud Cumar oo ka mid ahayd Haweenkii, kasoo qeybgalay dibad baxaasi, islamarkaasna la hadashay Boqolaalka dadweynaha ah ee ka soo qeybgalay banananbaxa ayaa sheegtay in loo baahan yahay in Xildhibaannadu ka qeybqaatan samata bixinta Bulshada.\nAfheyeenka Ciidanka Booliska Soomalaiyeed G/Sare Cabdullaahi Xasan Bariise oo hadal ka jeediyay dibada baxa ayaa sheegay in aan xilligaan loo baahnayn in la xisaabtamo, islamarkaasna ay muhiim tahay in la badbaadiyo shacbiga Soomalaiyeed.\nGuddoomiye Ku xigeenka dhinaca amniga ee Gobolka Banaadir Mudane Warsame Maxamed Xasan ayaa khudbad uu ka jeediyay banaanbaxa Xildhibanaanada Baarlamanaka iyo Madxada Dowladda uga codsaday inay hormuud ka noqdaan nabadda iyo Waxqabadka ay u baahan yihiin Shacbiga Soomalaiyeed.\nWasiirka dhaqancelinta iyo arrimaha bulshada ee xukuumaddii Ra’isal wasaare Cumar C/rashiid Prof. Maxamed Cumar Dalxa oo Khudbad ka jeediyay Dibadbaxaasi ayaa ugu baaqay Xildhibaanada Golaha Baarlamanka inay aqbalaan rabitaanka Bulshada.\nWarbixinta bannaanbaxa waxaa faafisay DFKMG\nHadaladii ay arrinta codbixinta ka yiraahdeen\nProf. Dalxa iyo C/raxmaan C/shakuur\nMooshinadii Arbacadii la keenay baarlamaanka iyo go’aankii Shariif Xasan DHEGEYSO\n4 Jawaabood " Xeer Hoosaadka Baarlamaanka FKMG ah Muxuu ka qabaa Noocyada Codbixinta Baarlamaanka KMG "\nSunday, October 24, 2010 at 4:53 pm\nacm aniga waxaan u,arkaa isqabbasigaan mid siyaasad u qarsoontahay waayo kuwa gacantaaga qaba 45 xildhibaan weeye kuwa kale ayaa ka badan marka hadii laga codbadanyahay cadaalada mayraacaan buuqba mayaal meeshee teeda kale gudoonka baarlamaanka soo in uu dhexdhexaad kanoqdo ma ahayn khilaafkaan ma dhicine 44 xidhibaan ayuu 45 kunoqday taasina ayada waxy kuu muujinaysaa in gudoonka baarlamaanka ay ceel kaga dhacday ama uu wax siyaasadaynayo\nSunday, October 24, 2010 at 3:23 am\nA/W/W. maa lays weydiiyo waxa keenaya is qabsiga ayadoo uu jiro jaartar ay ku qoran tahay iyo xeer hoosaad, maxaase keenay taas, dadkan waxay isugu jiraan dad diidan iyo dad doonaya, hadaba maxaa ku hoos duugan intaba dadka diidan farmaajo waa in ay muujiyaan diidmadooda qayaxan, una sheegaan si cad waa dadka ka soo jeeda DM, waayo waxaan ku diidaynaa hadaba aan qarsoodi lahayn wixii uu Buugiisii Qalan jebinta uu ku qoray ee uu umad dhan uu ku xaqiray, taasi maaha wax Alla yiri, hadana waxaa layiri ninka jiritaankaaga neceb waa cadowgaaga, farmaajo ma sugi karo cod shariif xasan iyo dadkan Qowmiyadan DM ka soo jeeda ay leeyihiin, hadaba maxaad u qarinaysaan hadaan waligeedna wasiir lahelin iyo dowlad, ma wax qarsoon baa, mise hadaad ka hadashaan wasiirka ayaad waayaysaan, sidaa maahin, waa laguu baahan yahay oo beel baa wax lagu qaybsaday cidna jiritaankaaga ha kaga bedelan, hadaad codkiina ku caana mali weydaana ka dareera,\nSoomaali waxay isu raaci weyday waa is xaqiraada wali aan dhamaan, maxaa keeni kara in dib udhac dowladan lagu sameeyo waa in uu is weydiiyaa Madaxweynaha waa in uu saxaa halka ay wax ka qaldanyihiin, mana doonayo in aan maanta niyad jab inoo noqoto oo naloo horseedo kala tag, waayo waa xiligii isbedelka aan ka sugaynay dowladan ama aan is lahayn mid wax ka bedela xaaladii hore ayaa la magacaabi, mise waaba nin dadkii soomaaliyeed kala xaqiray, qofku wuxuu wax usoo bartaa Dalkiisa Iyo Dadkiisa iyo Diintiisa, inankan ma filayn in uu masúul Soomaaliyeed noqon doono malaha. Farmaajo waa in aad ariamahaaga ka hadashaa anagu sidaa cod kugu siin mayno, waayo beri waxaad igu samaysaa anaa kugu doortay waa in layiraah, hadii kale wixii la qariyaa Qurun baa ku jira, isaga waqtiga haka qaadina, anagana dowlad laáan hana dhigina, oo waqtigan yare u haray aynu horumar kale ku dhaqaaqno oo dowladu waqti dheeri ah ay ku heli karto, hadaanse xaqiiqda la abaarin kacdoon iyo kala tag baan la hurayn.\nibrahim cabdi xuseen says:\nwaa nasiibdarro wayn oo mar ka;le usoo hoyatay shacabka soomaliyeed oo in mudo ah ku jirya dhibaatadan aan dhamaadka lahayn iyo isqabqabsikan joogatada noqday hada suaashu waxay tahay dadkan dawlada sheeganaya maxay isku haystaan ma dan soomaaliyeed mise dan gaar ah waxaan kuwa xilnibaanada ah ugu baaqi lahaa waxaa imaan doonta maalin la isla xisaabtamo aduunka iyo aakhiro labadaba waa lasugayaa maalintaa waa inaad ogaataan shacabka soomaliyeedna waa ka tashandoonaa danayste aan dadka dan uhayn\nMeeshaan waxa ku jira oo la kala jiidanayo ma fahmin.\nRaiisulwasaaraha waa loo codayn lahaa labo gooraba meeshi codku u bato ayuuna noqon lahaa ama waa la ansixin lahaa ama la diidi lahaa.\nHaddi kalsooni ay jirto qolada qarsoodi hallaga dhigo lehna way ku kalsoonaan lahaayeen gacantaagga, qolada gacantaagga wadatana way ku kalsoonaan lahaayeen qarsoodiga.laba gooraba ninki aaminsan ninkan inuu u qalmo inuu raiisulwasaare noqodana wuu taageeri lahaa ninki aan qabinaa waa kala noqon lahaa kalsoonidiisa.\nMaxaa meesha ku jira.ma qolada rabta qarsoodiga ayaa qorshe u duugan yahay oo si kale farsamo u rabta(waa iga kaftane) mise qolada gacantaagga ayaa rabta indhaha inay ku gubaan dadka gacanta taaganaya oo dhahaan kolley waa la ansixin ninkaane jagadaa dambe ayay ka go’antahay oo ku qasbaan dad badan inay cabsadaan oo gacanta iska tagaan si aan loogu soo raacan codki ay u diideen masuulka hadhaw.\nAnigu waxaan qabaa in guddi labada dhinacba ka socda ay ka caawiyaan guddonka baarlamaanka in warqad ballot ah lagu qaado codka isla markaasna laga ilaaliyo wax mugdi keeni kara iyo muran dambe.ciddii muran keentana la yiraa maxaa ka rabtey meesha ma codka saxa ah ee dadku sida ay u codeeyeen ayagoon la fara gelin oo xor ah mise cod qasab ah oo dadka lagu cabsi geliyey ama la hunguri geliyey. Laakiin waa in la hubiyaa xaashiyaha iyo sanduuquba inay dadka hortooda yallaan oo la wada arkayo gacantana ay ku wada hayaan guddonka iyo guddi labada dhinac ee baarlamaanka codeyntiisa kala aaminsan ah.halkaasna ama raiisulwasare lagu ansixiyo ama lagu diido muranna haklkaas ku dhamaado raiisulwasarahana waxan ka codsanayaa maadaama hawl adag oo badan ay sugayso haddusan kalsooni buuxda ka haysan dadka uu hadhaw ka dhiganayo golaha wasirradiisa ama ah baarlamaanki ansixin lahaa goaannada xukuumadda inay hadhaw ku adkaan doonto inuu wax shaqo ah qabto ama meel wax u dhaqaajiyo.\nWaxa habboon inuu aad isga ilaaliyo in wax la dedejiyo.uuna hadder asaga oo nadiif ah hubsadaa in dadku raalli ka yahay shaqadiisa.haddii uu arko in aan lagu faraxsanayn shaqadiisana asagoo weli sharaf leh isaga tago jagadaas.maankana waa in lagu hayaa in waxa laga shaqynayo yahay dal burburay oo dhaqaale aad u yar ku shaqaynaya xasaasiyado badan dhexdooda lagu shaqaynayo.xaalado adag iyo dagaal k u jira.haddi aan la heli dad isku duuban oo isla jaanaqaada daacadna isu ah inaysan suurto gal ahayn in meelna wax loo dhaqaajiyo.